Bahaya! Jangan Ada Bekas Makanan Stryofoam Ini Di Rumah, Ini Sebabnya…

Lazimnya, setiap bungkusan makanan akan dibungkus menggunakan bekas makanan stryofoam. Peniaga di luar lebih memilih untuk menggunakan bekas jenis styrofoam kerana kosnya lebih murah dan mudah untuk didapatkan.
Sebenarnya, bekas makanan stryofoam boleh mengundang bahaya dan menyebabkan kesihatan diri terjejas. Perkara ini mendapat perhatian daripada Dr Mazliana Mazlan di laman Facebooknya. Ikuti penerangan lanjut di bawah. Bahaya dan perlu dielakkan!

Baca juga: Patutlah Anak Selalu & Berani Menipu, Rupanya Mak Ayah Terlalu Strict!
BAHAYA! JANGAN GUNA BEKAS MAKANAN STRYOFOAM INI DI RUMAH

Jelas Dr Mazliana Mazlan, bekas stryofoam sering digunakan jika ada sambutan hari lahir, kenduri atau jamuan di rumah berikutan senang untuk digunakan kerana tidak perlu dibasuh dan hanya perlu terus dibuang.

Bekas makanan styrofoam macam ni, tak boleh ada dekat rumah kita. Kadang ada jamuan harijadi anak, kita guna. Kadang buat kenduri, kita beli untuk tetamu guna.
Karang pergi berkelah, kita guna makan tepi pantai. Kadang kita tapau dari kedai, makanan letak dalam ni. Dalam styrofoam, ada styrene. Tak kisah makanan dan minuman panas, sejuk, atau suhu bilik sekalipun, tetap akan berlaku tindakbalas dengan permukaan styrofoam bila ia digunakan.

BOLEH MENGANGGU HORMON & KITARAN HAID WANITA
Walaubagaimanapun, styrene yang ada di dalam stryofoam akan menyebabkan ketidakseimbangan hormon terutamanya kepada kaum wanita.
Ia akan menyebabkan masalah kitaran haid tidak teratur dan seawal usia 10 tahun akan mengalami masalah tersebut. Jadi, dinasihatkan supaya sentiasa berjaga-jaga dan peka dalam pemilihan bekas makanan meskipun ia nampak mudah.

Styrene dalam styrofoam ni, antara penyebab ketakseimbangan hormon pada badan kita dan anak-anak. Badan kita ni main banyak sangat dengan hormon sebenarnya, terutama yang wanita.
Masalah paling utama buat kanak-kanak perempuan yang beri kesan seumur hidup, haid yang tak teratur. Terlalu ramai. Tak kira umur. Dari seawal usia 10 tahun pun dah ada masalah haid tak regular.
Perhatikan, bukan setakat makanan yang anak-anak makan. Tapi bekas makanan yang kita guna untuk letak makanan anak pun, sangat penting untuk diambil kira.
Kita cuba sama-sama ya, cari ilmu baru setiap hari, untuk sediakan yang terbaik buat anak-anak dan keluarga.
Sumber: Facebook Dr Mazliana Mazlan


Bahaya Kalau Anak Tertelan Bateri, Ada Bahan Kimia Boleh ‘Bocorkan’ Saluran Makanan

Kes anak tercekik sering kali terjadi dan perkara tersebut sudah tentunya amat merisaukan para ibu bapa kerana boleh meragut si anak. Antara kes yang sering terjadi ialah anak tercekik mainan, guli dan bateri.
Perlu diingatkan untuk ibu bapa di luar sana, jika anak-anak tercekik bateri ia sangat membahayakan dan anak perlu dibawa segera ke hospital untuk mendapatkan rawatan.

Baca juga: Tak Makan Pelik Tapi Kenapa Kentut Bau Busuk? Sebab Ini Rupanya…
BAHAYA KALAU ANAK TERTELAN BATERI, ADA BAHAN KIMIA

Jika anak kecil tertelan bateri, air liur akan bertindakbalas dengan bateri menghasilkan cas cas elektrik. Bahan kimia akan bocor lalu menyebabkan kesan terbakar & kebocoran pada dinding saluran pemakanan.

Situasi ini sangat bahaya kerana ia boleh menyebabkan kematian. Oleh itu, jika anda menggantikan bateri kecil untuk remote control, alat permainan, kalkulator, jam sila pastikan bateri ini tidak diletakkan merata-rata tempat.

Pastikan peralatan dan pemainan yang menggunakan bateri di skru dengan ketat. Letakkan bateri ini di tempat yang tinggi dan selamat.

Jika mengesyaki anak tertelan bateri, jangan tunggu lama untuk tunggu bateri keluar ke najis, dapatkan pemeriksaan dan rawatan dengan segera dengan doktor.
Sumber: Facebook Public Health Malaysia


Bahaya Ke Tak Mewarnakan Rambut Ni? Ini Jawapan Ahli Kimia…

Mewarnakan rambut sudah menjadi trend pada zaman sekarang. Terutamanya, anak muda yang gemar mewarnai rambut mereka dengan pelbagai gaya dan warna sehingga menjadi satu tarikan kepada sesiapa yang melihatnya. Maka, tidak hairanlah ianya menjadi pilihan mereka.
Namun, terdapat juga individu yang mewarnakan rambut untuk menutupi rambut yang sudah beruban bagi kelihatan muda. Menurut perkongsian Dr. Fatimah Salim seorang ahli kimia, terdapat kandungan bahan kimia paraphenylenediamine (PPD) di dalam pewarna rambut sintetik. Adakah ia selamat? Mari, ikuti perkongsian beliau.

Baca juga: Cara Bersihkan Pokok Lidah Buaya Supaya Boleh Dimakan, Sedap!
BAHAYA KE TAK MEWARNAKAN RAMBUT NI? INI JAWAPAN AHLI KIMIA…
Gambar hiasan: Liputan6

BAHAYA MEWARNA RAMBUT?
Pewarna rambut terdiri daripada bahan kimia yang bertujuan mencantikan warna rambut dan menutupi rambut putih atau uban. Seni mewarna rambut sebenarnya berzaman lama telah diamalkan.

Antara warna yang menjadi pilihan adalah hitam, keemasan, hijau, merah, kuning dan putih. Pada ketika itu, bahan kimia pewarna rambut diperolehi dari tumbuhan seperti inai, indigo, senna, kunyit, amla, katam dan sebagainya.
Bergantung kepada warna yang dihasilkan dan ketahanan, pewarna rambut dikategorikan kepada tiga jenis iaitu sementara (temporary), separa kekal (semi-permanent) dan kekal (permanent). Pewarna rambut jenis separa kekal boleh menjadi kekal sekiranya dipakai berulang kali, contoh inai.
SEJARAH PEWARNA RAMBUT
Sekitar tahun 1860an, pewarna rambut sintetik diperkenalkan, namun kebanyakkan adalah berasaskan logam seperti plumbum yang boleh memudaratkan kesihatan.
Akhirnya, sekitar 1909an seorang ahli kimia Perancis, Eugene Schiller telah berjaya menghasilkan pewarna rambut sintetik yang selamat dan digunakan secara meluas sehingga kini iaitu bahan kimia paraphenylenediamine (PPD).
PPD menjadi pilihan kerana kualiti warna hasilnya yang kelihatan seakan semulajadi dan bersifat kekal walaupun dibasuh dengan syampu berulang kali. Dan hanya dengan PPD sahaja warna rambut kelabu dapat diperolehi.
BAGAIMANA PPD MEMBERIKAN WARNA KEPADA RAMBUT?
Gambar hiasan: HelloSehat
Warna semula jadi rambut bergantung kepada nisbah bahan kimia protein melanin iaitu eumelanin dan phaeomelanin. Eumelanin bertanggungjawab kepada warna rona warna perang ke hitam, manakala phaeomelanin pula memberikan warna keemasan dan merah.
Ketiadaan kedua jenis protein ini akan menyebabkan rambut berwarna kelabu atau putih.
Bahan kimia PPD sendiri tidak berwarna. Namun hasil tindakbalas pengoksidaan dalam keadaan beralkali akan menghasilkan warna yang pelbagai pada rambut. Bahan pengoksidaan yang biasanya digunakan adalah hydrogen peroxide dan agent alkali PPD pula biasanya ammonia.
Semasa proses mewarna rambut, bahan kimia alkali ammonia akan membantu dalam membuka struktur dalaman rambut untuk membenarkan agen pengoksida memusnahkan protein eumelanin dan phaeomelanin lalu mengantikannya dengan pewarna PPD.
Semakin gelap warna yang diingini, semakin tinggi kepekatan bahan kimia PPD yang digunakan. Warna yang gelap sesuai dengan rambut individu yang lebih gelap seperti orang Asia.
KESAN SAMPINGAN PPD?
Umumnya PPD adalah selamat digunakan sebagai pewarna rambut kerana ianya diregulasi of European Cosmetics Directive, 76/768/EEC (revised No. 1223/2009).
Kandungan PPD yang dibenarkan adalah hanya sehingga 2% pada rambut. Dalam kuantiti yang dibenarkan, ia lebih selamat daripada pewarna rambut sintetik lain seperti lead acetate trihydrate, dan 4-aminobiphenyl (4-ABP).
Pun begitu, bahan dan cara penyediaan yang tidak sempurna akan menyebabkan PPD yang tidak teroksida sepenuhnya. Keadaan ini boleh menyebabkan reaksi seperti iritasi, ruam kering, pedih dan gatal kepada kulit yang terdedah.
Untuk mengelakan kesan sampingan disebabkan pengoksidaan PPD yang tidak sempurna, pastikan mendapatkan servis daripada pusat kecantikan yang diyakini. Untuk produk pula, pastikan beli daripada pengeluar yang punya reputasi baik dan patuhi arahan penyediaan pada label.
BAGAIMANAKAH REAKSI PPD KEPADA INDIVIDU SENSETIF?
Pendedahan kali pertama PPD kepada individu sensetif biasanya tidak memberikan kesan, namun pendedahan berikutnya boleh menjadi lebih teruk.
Antara gejala alahan PPD adalah ruam kemerahan, lecet dan bengkak pada kelopak mata atas, cuping telinga, kulit kepada, muka, leher, tangan dan kaki (lihat contoh gambar di bawah).

Tindakbalas sistematik badan terhadap PPD boleh membawa kepada anaphylaxis (respond berlebihan sistem imuniti badan).
Antara gejala selain masalah kepada kulit adalah pening, loya dan muntah, pembengkakan pada kerongkong dan lidah, kesukaran bernafas dan pengsan. Jika tidak dirawat ianya boleh menyebabkan kematian.
Masalah pada kulit yang sensetif juga boleh berpanjangan kepada hyperpigmentasi dan parut. Walaupun jarang dilaporkan, PPD juga dipercayai boleh menyebabkan leukoderma atau vitiligo iaitu keadaan di mana kulit kehilangan sel pigmen melanocytes kepada individu yang cenderung secara genetik.
Oleh itu, produk pewarna yang mengandungi PPD dan bahan kimia terbitannya (derivatives) mempunyai label AMARAN pengesyoran agar pengguna melakukan ‘patch test’ sebelum mengaplikasikan pewarna rambut jenis ini. Pun begitu, keputusan negatif dalam ‘patch test’ ini tidak menjamin sepenuhnya individu adalah bebas daripada kesan sampingan PPD.
ADAKAH PEWARNA RAMBUT SEMULA JADI LEBIH SELAMAT?
Tidak semestinya. Semua produk kosmetik tidak kira sintetik atau natural adalah tertakluk kepada peraturan penilaian keselamatan yang sama.
Badan kita tidak mampu membezakan bahan kimia natural atau sintetik. Sekiranya bahan kimia itu tidak selamat, tidak kiralah diperolehi secara semulajadi atau dihasilkan di makmal, ianya tetap akan diharamkan.
Perlu diingat, bukan semua individu alah kepada PPD sebab itu ianya dibenarkan sebagai pewarna rambut. Benar, kenali badan sendiri dan usah pukul rata. Individu sensetif dan mempunyai masalah kesihatan sedia ada berkaitan harus lebih berhati-hati.
Bagi mereka yang berkulit sensetif dan alah kepada bahan kimia PPD, boleh memilih pewarna jenis sementara atau separa-kekal seperti inai (henna). Pun begitu, berhati-hati dengan produk inai yang mungkin juga dicemar palsu dengan bahan kimia logam (kuprum, perak, bismuth, atau plumbum), PPD, ini agar lebih kekal lama warnanya.
Semoga bermanfaat!
Sumber: Facebook Fatimah Halim


Doktor Ini Terangkan Bahaya Anak Kurang ‘Outdoor’ Waktu PKPB. Boleh Kena Sawan & Riket!

Musim PKPB telah ditamatkan di sesetengah negeri seperti Melaka, Johor dan Kedah, namun ia masih berlangsung di beberapa negeri lain seperti Selangor, Negeri Sembilan dan akan mula dikuatkuasakan pula di negeri Kelantan bermula 21 November ini.
Sebagai ibu bapa, antara perkara yang paling membimbangkan ketika PKPB adalah perihal masa berkualiti dan kesihatan anak-anak.

Mereka bukan sahaja tidak dapat pergi ke sekolah seperti biasa, tetapi mungkin aktiviti fizikal mereka juga akan berkurang kerana kebanyakan masa terpaksa diluangkan di rumah.
Melalui sebuah hantaran di Facebook, Dr Anayasmin Azmi mengingatkan ibu bapa agar terus menggalakkan anak-anak melakukan aktiviti outdoor bagi mengelakkan kesan bahaya kekurangan Vitamin D.

Berikut adalah perkongsian beliau.

Bahaya Kekurangan Vitamin D Pada Anak, Boleh Kena Sawan & Riket!
Pagi-pagi ni,
Satu lagi isu saya nak share,
Satu lagi yang merisaukan..
Masa PKPB ni,
Sebab kurang OUTDOOR untuk anak-anak,
Kami dah mula terima kes KEKURANGAN VITAMIN D.
Dibawa ke wad sebab ‘sawan’,
Bila diperiksa kami dapati kalsium rendah dalam badan anak usia 10 tahun.
Kalau dibiarkan,
Kekurangan vitamin D boleh affect tulang kanak-kanak iaitu penyakit RIKET!
(rujuk gambar di bawah)

Bila kami tanya pesakit tu,
TAK SUKA SUSU
Kurang pengambilan produk tenusu,
Lepastu sejak PKP fasa pertama,
Anak memang dok dalam rumah je,
Main gajet most of the time,
Yelahkan,
Mak ayah risau nak bagi keluar.
Baca juga : Jenis Kuku Boleh Jadi Petunjuk Kesihatan Kita. Ini 8 Keadaan Kuku Bermasalah Kena Tahu
Sumber Utama Vitamin D Adalah Daripada Matahari
Doktor Anayasmin juga menekankan bahawa sumber utama Vitamin D adalah daripada matahari, terutamanya matahari pagi yang baik untuk kesihatan kita.
Sumber utama vitamin D
Adalah dari matahari
Bila matahari kena pada kulit anak,
Vitamin D dihasilkan,
Selain tu produk tenusu juga membantu.
Jadi,
Walau PKPB ni,
Usahakan anak-anak outdoor walau sekejap,
Especially terbaik matahari pagi sebelum pukul 8am.
Boleh cuba sarapan di balkoni ke,
Backyard ke..
Paling best anak bermain di luar..
FREE play!

Usahakan Riadah & Aktiviti Luar Sekurang-kurangnya 2 Kali Seminggu
Menurut info tambahan dari Portal MyHealth, pendedahan muka, tangan, kaki atau belakang badan kepada cahaya matahari (tanpa menggunakan pelindung matahari) selama 5-30 minit untuk sekurang-kurangnya dua kali seminggu biasanya akan membekalkan vitamin D yang dapat memenuhi keperluan harian.
Walaupun sinaran matahari merupakan sumber utama Vitamin D, ia juga boleh didapati daripada lemak ikan (seperti salmon, tuna), minyak hati ikan, hati lembu, kuning telur dan cendawan.
Baca juga: Jangan Abaikan Saja, Ini 9 Punca Tangan Kebas (Hand Numbness) Yang Kita Kena ‘Alert’
Namun seperti disebutkan oleh Dr Anayasmin di atas, vitamin D tidak boleh diperolehi dalam kuantiti yang mencukupi daripada makanan biasa. Makanan yang telah diperkayakan dengan vitamin D seperti produk tenusu iaitu susu, keju, mentega dan sebagainya merupakan sumber utama dalam diet.
Semoga perkongsian ini dapat memberi manfaat kepada ibu bapa dan sekaligus menyampaikan kesedaran tentang kepentingan vitamin D pada anak-anak.
*Perkongsian Dr Anayasmin via Facebook ini telah disunting dan diterbitkan semula dengan kebenaran. Untuk sebarang pertanyaan tentang bahaya kekurangan vitamin D, sila rujuk posting asal beliau di SINI.


[UPDATE] Hasil Kerangan Di Selat Melaka Selamat Dimakan – Jabatan Perikanan Msia

Berikutan sebuah kenyataan berkaitan risiko pencemaran logam berat dalam hasil kerangan di Selat Melaka oleh para pengkaji Universiti Malaysia Terengganu (UMT) yang tular baru-baru ini, Jabatan Perikanan Malaysia (DOF) telah mengeluarkan kenyataan bahawa hasil kerangan di kawasan tersebut sebenarnya selamat dimakan.
Tiada Kes Pelanggaran Bacaan Bagi Parameter Logam Berat
Menurut kenyataan media bertarikh 9 April tersebut, Jabatan Perikanan Malaysia (DOF) memaklumkan bahawa mereka telah melaksanakan pemantauan keselamatan kerang-kerangan di Malaysia sejak tahun 2013 lagi.

Berdasarkan sampel terkini pada tahun 2018, tiada kes pelanggaran bacaan bagi parameter logam berat yang dicatatkan berdasarkan kepada piawaian di bawah Akta Makanan 1983 di negeri Melaka, Johor dan Pulau Pinang seperti yang dihebahkan oleh  media.

Hanya Kadmium Dikesan Di Sungai Besar, Selangor
Namun begitu, dalam kenyataan tersebut DOF turut memaklumkan bahawa terdapat pelanggaran bacaan bagi parameter Kadmium di Sungai Besar, Selangor pada akhir tahun lalu.
Dalam kes seperti ini, hebahan kepada penduduk setempat telah dibuat dan DOF akan menjalankan SOP dan pemantauan berterusan bagi kes tersebut.

Pengkaji UMT Nafikan Kenyataan
Sementara itu, Prof Madya Dr Ong Meng Chan yang dikatakan mengeluarkan kenyataan tersebut menafikan amaran sedemikian kepada rakyat Malaysia. Malah, beliau sendiri terkejut selepas membaca berita pada hari Isnin bahawa kerang dari beberapa bahagian di Selat Melaka tidak selamat untuk dimakan.
Beliau juga mengakui bahawa telah dibanjiri dengan permintaan untuk temubual bagi menjelaskan perkara itu secara terperinci.
“Saya tidak mengeluarkan amaran dan artikel itu tidak berkaitan dengan pengumpulan sampel yang kami jalankan ke LIMA 2019 kerana kami masih belum memproses sampel yang kami perolehi,” katanya dalam laporan oleh News Straits Times.

*Sumber: Jabatan Perikanan Malaysia (DOF), News Straits Times


Mengandung Bukan ‘Kerja’ Isteri Seorang. Ini 5 Kesan Kalau Ibu Hamil Terlalu Stres

“Tak laratnya nak uruskan rumah masa mengandung ni. Dengan anak kecik lagi. Serabut sangat… Rasa nak marah je.”
Kita tentu sedia maklum bahawa wanita mengandung sedang mengalami pelbagai perubahan dalam tubuhnya, baik dari segi emosi mahupun fizikal. Ibu hamil kini menjadi kurang berselera makan, mood yang turun naik, sakit belakang, tak lena tidur malam, dan banyak lagi perubahan yang menyebabkannya cepat letih dan stres.

Stres Dapat Memberi Kesan Kepada Kandungan Seawal 17 Minggu
Bagi suami, mungkin ada yang menganggap keletihan atau stres sebagai perkara biasa saja. Namun, anda perlu tahu bahawa ia boleh membahayakan isteri anda serta kandungan, dan hal ini tak seharusnya dipandang remeh.
Menurut sebuah kajian dalam jurnal Clinical Endocrinology yang dilaporkan oleh The Guardian, stres yang dialami oleh ibu hamil mampu memberi efek negatif kepada otak dan perkembangan janin sejak kandungan berusia 17 minggu lagi!

Foto Kredit: healthline.com

Berikut adalah antara kesan stres pada ibu mengandung serta bayi yang dikandungkan.
5 Kesan Stres Kepada Ibu Dan Bayi Dalam Kandungan
1. Mudah Jatuh Sakit
Penangan stres bertindak menurunkan imuniti sekaligus menjadikan seseorang mudah diserang penyakit. Hal ini bukan hanya berlaku pada ibu mengandung, tetapi perkara yang sama akan turut berlaku pada seseorang yang stres secara umumnya.
Tapi bayangkanlah ketika mengandung saja dah macam-macam simptom yang isteri anda lalui seperti sakit badan, sakit kepala, loya, mual dan sebagainya. Mereka bukannya saja nak bermanja dan jauh sekali mengada-ngada. Kalau ditambah lagi dengan demam, batuk, selsema atau sakit-sakit lain lagilah seksa. Cuba kalau suami, demam sikit dah minta MC. Kalau isteri nak minta ‘cuti’ daripada mengurus kerja rumah dan anak, tentu pening kepala si suami.

2. Risiko Bayi Kecil / Kurang Berat Badan
Menurut sumber, apabila ibu hamil mengalami stres, tubuhnya akan mengeluarkan sejumlah hormon yang mempengaruhi degupan jantung menjadi lebih cepat berbanding biasa.
Perubahan kadar degupan jantung akibat stres ini secara tidak langsung akan menjejaskan sistem peredaran darah dan seterusnya mempengaruhi proses penyaluran nutrisi oleh ibu kepada bayi hingga boleh menyebabkan bayi yang dikandungkan terlalu kecil berbanding usia normalnya.
Foto Kredit: theguardian.co.uk
3. Kelahiran Pramatang
Dalam keadaan yang lebih kronik, stres juga boleh memicu kelahiran pramatang yang berisiko kepada bayi dan juga ibu.
Dalam kes yang tertentu, keletihan atau stres yang melampau boleh menimbulkan pelbagai komplikasi lain serta mengganggu perkembangan bayi hingga menjadi punca keguguran atau kematian bayi dalam kandungan.
Foto Kredit: origin.amp
4. Terganggunya Perkembangan Otak Bayi
Menurut Mom Junction, stres ibu hamil juga mampu merperlihatkan kesan dalam jangka masa panjang, di mana ia dikaitkan dengan masalah tingkah laku anak yang sukar dikendalikan. Ini adalah disebabkan terganggunya perkembangan otak yang berlaku ketika dalam kandungan. Hal ini tentunya akan mewujudkan komplikasi ketika si anak semakin meningkat usianya.
Apa yang lebih membimbangkan, terdapat penelitian yang menunjukkan bahawa stres ibu hamil juga dikaitkan dengan risiko autisme pada anak yang bakal lahir, seperti yang dilaporkan oleh New England Journal of Medicine menerusi Fit Pregnancy.
Foto Kredit: Voisin/Phanie / Rex Features
5. Depresi Selepas Melahirkan
Kehamilan yang menyukarkan sedikit sebanyak akan membawa perasaan negatif terhadap kehidupan selepas melahirkan. Kemurungan yang tidak dibendung ketika hamil berpotensi menjadi punca postpartum depression yang serius atau ‘meroyan’.
Jika semua perasaan risau, kebencian, keletihan dan dendam ditahan-tahan, dikhuatiri satu hari akan meletus juga. Tengok sajalah begitu banyak kes yang mengejutkan kita akhir-akhir ini. Walaupun luaran nampak normal, tapi jangan sesekali kita pandang rendah pada keluhan emosi seorang wanita, terutamanya yang sedang mengandung.
Foto Kredit: parents.com
Sokongan Mental & Fizikal Daripada Suami Sangat Penting
Walaupun mengandung itu kita nampak sebagai ‘kerja’ isteri, tapi hakikatnya ia amat memerlukan kerjasama daripada pihak suami.
Dengan mengetahui info tentang bahaya stres ibu hamil ini, diharapkan suami lebih prihatin dan tidak memandang remeh pada kesihatan isteri serta keadaan emosinya.
Bagi isteri pula, jangan terlalu memaksa diri nak buat semuanya. Fikirkanlah tentang kemampuan dan keadaan fizikal anda. Ingat, kesannya bukan pada anda seorang, tapi ia akan turut dirasai oleh bayi!


Jadi ‘Lubuk Bakteria’, 5 Sebab Kolam Bola Plastik Boleh Buat Anak Kita Sakit

“Budak-budak ni kalau pergi mall mesti nak singgah indoor playground tu. Aku bukanlah nak berkira sangat, tapi risau pulak dengar kata budak senang sakit kalau pergi sana. Lagi-lagi yang kolam bola plastik tu…”
Anak-anak memang suka main di taman mainan kan? Dah macam trend, hampir semua mall kini dilengkapi dengan indoor playground.

Kebanyakan indoor playground pula biasanya akan ada sebuah kolam yang dipenuhi dengan bola-bola plastik kecil atau ‘ball pit’.
Tahukah anda, sebuah kajian di Amerika Syarikat baru-baru ini mendapati bahawa bola ini mengandungi begitu banyak kuman dan bakteria punca jangkitan yang boleh membuat anak-anak kita jatuh sakit.

5 Sebab ‘Ball Pit’ Boleh Buat Anak-anak Kita Sakit
1. Kontaminasi Kotoran, Muntah, Najis & Air Kencing
Penyelidik di University of North Georgia memeriksa 6 buah ‘ball pit’ yang terletak di Georgia dan memilih 9 hingga 15 bola secara rawak sebagai sampel.

Mereka mendapati bahawa setiap bola mengandungi kolonisasi bakteria setinggi ribuan sel bagi setiap bola yang boleh menyebabkan penyakit.
Salah satu bola juga mengandungi 170,818 unit mikroorganisme yang membentuk koloni.
Kajian yang diterbitkan dalam American Journal of Infection Control menyatakan bahawa kolam bola ini sebenarnya sering terkontaminasi dengan kotoran, muntah, najis, atau air kencing yang dapat menjadi faktor persekitaran permisif untuk pencemaran mikrob.
Penemuan mereka dengan jelas menunjukkan potensi jangkitan organisme ini kepada kanak-kanak, terutamanya bayi dan anak kecil.
Foto Kredit: commons.wikimedia.com
2. Penyelidik Jumpa 31 Spesies Bakteria Yang Dikaitkan Dengan Meningitis, Pneumonia, Sepsis dll
Secara keseluruhannya, penyelidik mengenal pasti 31 spesies bakteria termasuklah yang boleh menjadi punca penyakit merbahaya seperti meningitis, pneumonia dan sepsis.
Antara jenis bakteria yang ditemui adalah:
Enterococcus faecalis, yang boleh menyebabkan endokarditis, septikemia, jangkitan saluran kencing, dan meningitis.
Staphylococcus hominis, yang boleh menyebabkan jangkitan saluran darah dan dilaporkan sebagai penyebab sepsis dalam unit penjagaan rapi neonatal (NICU).
Streptococcus oralis, yang boleh menyebabkan endokarditis, sindrom masalah pernafasan dewasa, dan jangkitan streptokokus.
Acinetobacter Iwofii, yang telah dilaporkan menyebabkan septikemia, radang paru-paru, meningitis, dan saluran kencing dan jangkitan kulit.

3. Pembiakan Bakteria
Penyelidik mencadangkan bahawa sampel yang terlibat dalam kajian itu mungkin membiarkan beberapa hari atau minggu berlalu antara rutin pembersihan.
Ini bermaksud, sekiranya tiada rutin pembersihan kerap dilakukan, tak mustahil jumlah mikroorganisma yang terkumpul boleh berkembang ke tahap yang mampu menjadi punca pelbagai jangkitan.
Bayangkan kalau setahun tak pernah cuci???

4. Lebih Risiko Jangkitan Pada Anak Yang Luka Atau Sakit
Menurut para penyelidik lagi, risiko jangkitan akan bertambah jika anak-anak yang masuk ke dalam indoor playground atau lebih tepat lagi ke dalam kolam bola plastik ini mengalami masalah kurang pertahanan badan, keradangan kulit, luka atau melecet yang mungkin menyebabkan pendedahan secara langsung dengan bakteria tersebut.
Jadi kesimpulannya kalau anak sakit lebih baik elakkan mereka daripada bermain di sini sebab mereka bukan saja boleh menjadi penyebar jangkitan, tetapi juga boleh dijangkiti.

5. Rutin Cucian Yang Kurang Teliti
Bukanlah nak kata semua indoor playground ni kotor, cuma ada sesetengahnya yang kita sendiri boleh lihat gagal mengekalkan standard kebersihan yang baik.
Ini kerana proses mencuci, mensteril dan sanitasi bola-bola kecil ini memerlukan prosedur khusus, memakan masa, ketelitian pekerja, serta kesedaran minda dari pelbagai pihak. Tentunya semua ini memerlukan komitmen yang tinggi.
Jadi, ibu ayah kena fahamlah kenapa sesetengah tempat cajnya agak mahal berbanding yang lain kan?

Bukan Tak Boleh Main, Tapi…
Walaupun keputusannya membimbangkan, kajian itu tidak bermaksud untuk mengatakan bahawa semua ibu bapa perlu melarang membawa anak-anak mereka ke indoor playground.
Namun, pakar mengatakan bahawa jika kanak-kanak sihat, tak ada masalah nak biarkan mereka pergi bermain selagi mereka dipantau.
Yang penting tengok-tengoklah dulu keadaan di sana dan jangan lupa utamakan kebersihan anak juga tau!

*Sumber: DailyMail


5 Bahaya Kucing Kepada Ibu Mengandung. Ini Bukan Mitos

“Banyak betul pantang orang mengandung. Ini tak boleh, itu tak boleh. Ni mak kata bela kucing pun tak boleh. Betul ke semua pantang ni? Habistu mana nak letak pula kucing siam aku kat rumah tu?”
Apabila seseorang wanita disahkan mengandung, tentulah ramai yang mula mengambil berat akan kesihatan mereka. Tak dinafikan ada sesetengah larangan yang lebih kepada amalan dan kepercayaan turun-temurun. Tapi, ada yang telah dikaji dan diteliti melalui pemerhatian klinikal.

Bahaya kucing kepada ibu mengandung bukanlah mitos. Doktor juga menasihatkan agar ibu mengandung mengehadkan masa bersama kucing dan mengambil langkah berhati-hati jika membela haiwan ini di rumah.
5 Bahaya Kucing Kepada Ibu Mengandung
Apa sebenarnya bahaya kucing kepada ibu mengandung? Serius sangatkah? Mari kita ketahui selanjutnya.

1. Jangkitan Parasit
Menurut BabyCenter, bahaya kucing yang paling dirisaukan menjangkiti ibu mengandung adalah jangkitan parasit toksoplasmosis yang membiak di dalam usus kucing dan didapati dalam najisnya serta di dalam tanah.

Dalam kebanyakan kes, wanita yang dijangkiti oleh parasit toksoplasma tidak menyedarinya kerana parasit ini tidak menampakkan tanda yang ketara. Antara simptomnya adalah demam serta selesema biasa, kelenjar limfa membengkak, sakit otot, kekejangan dan sakit sendi.
Foto Kredit: furrypetsandmore.com
2. Masalah Kesihatan Bayi Dalam Kandungan
Jangkitan parasit toksoplasmosis ini umumnya tidak membahayakan orang dewasa, tetapi boleh mengundang masalah kesihatan serius kepada bayi dalam kandungan.
Dalam sumber yang dilaporkan oleh Utusan Malaysia, toksoplasmosis kongenital adalah satu masalah perubatan yang mana bayi dalam kandungan dijangkiti melalui uri (plasenta). Ini bermaksud, sekiranya ibu hamil dijangkiti toksoplasmosis, bayi dalam kandungan akan berisiko tinggi mengalami:

kerosakan organ seperti buta
kecacatan otak seperti retardasi mental

Foto Kredit: nokshe.com
3. Masalah Kesihatan Bayi Selepas Dilahirkan
Selain daripada itu, BabyCenter juga menjelaskan bahawa dalam sesetengah kes, bayi yang dijangkiti toksoplasmosis akan lahir sebagai bayi normal. Namun, simptom-simptom toksoplasmosis ini akan mula kelihatan selepas tempoh beberapa bulan atau tahun yang berikutnya.
Antara simptom yang boleh berlaku termasuklah:

jangkitan mata
masalah pendengaran
masalah pembelajaran

Foto Kredit: sumanimama.lt
4. Keguguran
Seperti yang dijelaskan di atas, parasit daripada najis kucing mampu menular kepada bayi dalam kandungan melalui uri. Ia adalah lebih berisiko jika seseorang wanita menghidapinya pada peringkat awal kehamilan. Ini kerana, ia boleh mendedahkan mereka kepada risiko keguguran.
Foto Kredit: thetimes.co.uk
5. Kematian Bayi
Lebih menyedihkan lagi, ada juga kes di mana bayi meninggal dunia ketika dilahirkan (stillbirth) atau hanya dapat hidup selama beberapa hari selepas dilahirkan disebabkan oleh jangkitan toksoplasmosis ini.
Foto kredit: tribune.com.pk
Nampak Serius! Ada Rawatan Tak?
Jangan risau, ibu akan diberi ubat khusus jika disyaki menghidapi penyakit ini. Untuk mengesahkan, ujian darah boleh dilakukan untuk mengesan kehadiran antibodi. Kalau dah disahkan, ada rawatan susulan yang boleh dilakukan untuk mengurangkan risiko parasit tersebut.
Ubat khusus juga akan diberi sekiranya bayi disyaki telah dijangkiti, dan rawatan ini diteruskan ke atas bayi hinggalah selepas dilahirkan.
Foto Kredit: Voisin/Phanie / Rex Features
Tapi, Apa Yang Patut Dilakukan Jika Saya Memelihara Kucing?
Jika anda memelihara kucing di rumah, pastikan anda mengambil langkah keselamatan ini untuk meminimakan pendedahan kepada parasit taksoplasma:

Elakkan kerja-kerja membuang najis kucing selagi boleh. Kalau terpaksa, pakai sarung tangan dan basuh tangan anda dengan sabun antiseptik dan air bersih.
Parasit toksoplasma ini akan boleh menular dalam masa 1-5 hari dalam najis kucing. Maka, pastikan litterbox kucing diganti dengan kerap.
Kucing harus diberikan makanan khusus kucing kerana makanan mentah di dalam daging mentah mengandung banyak parasit yang boleh menjadi punca parasit ini.
Elakkan kucing daripada bermain di luar kerana jika ia memakan haiwan lain seperti tikus, risiko untuk terkena taksoplasma lebih tinggi.

Jika langkah ini sukar dilakukan, maka hindarilah daripada memelihara kucing buat sementara waktu demi kesihatan anda.


Muntah Teruk Lepas Makan ‘Telur Goyang’, Dr Pesan Ibu Hamil Agar Peka Dengan Kuman Salmonella

Seorang doktor tampil berkongsi kisah mengenai telur menerusi laman Twitter miliknya.
Menurut Dr Ahmad Luqman Bukhari, seorang wanita hamil mengalami muntah-muntah teruk kerana tidak sengaja makan telur mentah daripada hidangan roti telur goyang.

“Sedihnya bila tengok ibu yang tengah mengandung tu termuntah-muntah sampaikan dah tak boleh nak kira berapa kali muntahnya keluar.
“Lagi pula bila nampak dua belah matanya dah merah berair. Punyalah seksa menahan rasa loya.
“Selidik punya selidik, barulah kami tahu rupanya ibu tu dah termakan telur mentah.

“Biasa sangat makan roti telur goyang sejak dari zaman belum mengandung. Tengah hamil pun masih terbawa-bawa lagi tabiat serupa.

Kuman Salmonella Berbahaya Untuk Ibu Hamil
Menurut Dr Ahmad Luqman, hidangan itu sememangnya sedap, namun kaum ibu harus waspada dengan kuman Salmonella.
Mana yang normal macam kita ni boleh jadi selamat je bila makan tapi untuk ibu hamil memang bahaya.
Malah katanya, sistem imunisasi ibu hamil juga lemah, sekali gus meningkatkan risiko kejadian seperti itu.
“Betul. Memang nikmat sangat bila dapat jamah telur kuning. Tambah pula yang cair meleleh macam tu.
“Tapi kena tahu juga telur yang tak dimasak sempurna ni berisiko tinggi tercemar dengan kuman Salmonella.
“Ibu hamil antara golongan yang mudah terkena jangkitan teruk akibat penyakit Salmonella Enteritis.
“Nak buat macam mana, orang mengandung ni sistem imunisasi tubuh mereka tak berapa kuat. Nanti mulalah sakit perut cramping, muntah dan cirit birit teruk,” ujarnya.

Beberapa Lagi Makanan Yang Dilarang Untuk Ibu Hamil
Selain telur separuh masak, Dr Ahmad Luqman memberi saranan agar ibu hamil berhati-hati dengan beberapa makanan lain.
“Kena hati-hati juga dengan makanan ini kerana semua makanan ini biasanya mengandungi bahan mentah.

cake icings,
salad dressings,
scrambled egg
homemade mayonis
sushi

Foto Kredit: wikimedia.org
Suami Juga Perlu Peka Ya!
Tambah Dr Ahmad Luqman, bukan sahaja si ibu, malah suami juga harus peka dengan hal ini.
“Itulah sebabnya kenapa suami pun kena belajar ilmu untuk jaga kesihatan ibu mengandung ni.
Kata Dr Ahmad Luqman, kuman Salmonella boleh membuatkan keguguran atau kelahiran pramatang.
*Kredit: Dr Ahmad Luqman Bukhari


Makan Limau Mandarin Batuk? Rendam Guna Air Garam / Baking Soda – Dr Fatimah Salim

MAKAN LIMAU MANDARIN BATUK?
Mungkin ini antara soalan yang sering ditanya oleh orang ramai menjelang perayaan Tahun Baru Cina.

Ada yang memang suka betul makan limau mandarin, tapi ada juga yang seakan-akan ‘alah’ terhadap limau ini.
Ia dikatakan boleh menyebabkan batuk dan asthma.

Di sini kami kongsikan penjelasan oleh Dr Fatimah Salim menerusi Group Makmal Makanan (MaMa) di Facebook.

Kenapa Makan Limau Mandarin Batuk?

Merujuk kepada pertanyaan ahli MaMa mengenai benarkah memakan limau Mandarin boleh menyebabkan batuk dan apakah puncanya?
Jawapannya adalah YA, boleh.
Bahan Kimia Pengawet Pada Kulit Limau Mandarin
Kulit limau Mandarin (juga sesetengah buah segar lain juga) mengandungi bahan kimia sulfur dioksida (SO2).
Bahan kimia SO2 ini digunakan sebagai pengawet untuk mengekalkan kesegaran dan menghalang pertumbuhan kulat pada buah.
Sebenarnya dalam kuantiti yang sedikit, ianya tidak mendatangkan bahaya kerana badan kita boleh bertoleransi dan mampu untuk detox secara semulajadi.
Sebab itu FDA membenarkan ianya sebagai pengawet pada makanan. Untuk sistem badan normal, ianya tidak akan terkumpul dalam badan ya.
Tiada istilah, sikit-sikit lama-lama jadi bukit.
Selain daripada penggunaan pada limau Mandarin, bahan kimia pengawet SO2 juga digunakan dalam makanan (contoh buah kering seperti kismis, prune…) dan minuman (minuman berkarbonat dan beralkohol).
Jika tidak, mudah saja buah kering ini ditumbuhi kulat dan tidak tahan lama.
Cara Hilangkan Bahan Pengawet Pada Limau Mandarin
Jika mahu membuang bahan pengawet ini, eloklah direndam seketika dan dibasuh beberapa kali dahulu buah limau Mandarin dengan air sebelum dimakan.
Ini kerana bahan kimia SO2 mudah larut air membentuk bahan kimia asid sulfurik (yang cair).
Merendam seketika dengan air garam/ baking soda diikuti dengan bilasan air bukan saja boleh membuang pengawet, malah saki baki racun perosak (pesticide) yang terdapat pada sayur atau buah lain juga.

Adakah semua individu akan terkesan dengan SO2 sebagai pengawet ini?
Tidak.
Hanya sesetengah individu sensitif kepada bahan kimia ini yang mana boleh menyebabkan gejala seperti sakit tekak dan batuk.
Dan bagi mereka yang mempunyai penyakit asthma pula berpotensi berhadapan dengan masalah pernafasan yang kronik.
Untuk saya dan anak-anak, yang tidak mempunyai masalah kesihatan, kami kopek dan makan terus saja limau Mandarin ini.
Tidak semestinya jika kita terkesan, orang lain terkesan sama. Maka, seperti yang saya selalu pesan, ambil tahu tahap kesihatan dan fahami badan sendiri.
Beringatlah…, jika badan sudah mula menunjukkan tindakbalas (gejala), maka sedarlah dan berhentilah.
Ingat, apa-apa yang berlebihan boleh membawa mudarat!
Nota: Tahap toleransi ini boleh berubah dengan peningkatan usia. Maka tidak hairanlah jika dulu kita tiada masalah dengan pengawet SO2, kini boleh terkesan pula.
Selamat Menyambut Tahun Baru Cina kepada semua.
*Sumber: Dr Fatimah Salim via Makmal Makanan (MaMa)


Memang Sedap, Tapi Ini Bahaya Makan Kulit Ayam Berlebihan

Siapa dekat sini suka kulit ayam? Memang tidak dinafikan bahagian ayam yang terhad inilah yang paling berperisa dan rangup! Tapi betulkah bahaya makan kulit ayam ni?
Kulit ayam juga boleh dikatakan sebagai bahagian terbaik dan sering menjadi rebutan. Ada tu yang siap simpan dekat tepi dulu, dan last sekali bila dah habis semua makanan baru dia makan kulit ayam.

Disebabkan ada peminatnya tersendiri, kulit ayam goreng juga pernah dijual di pasar malam.
Yang terbaru pula, restoran makanan segera pun sudah mula memperkenalkan kulit ayam goreng dalam menu mereka.

Menu terbaru ini terbukti mendapat sambutan yang cukup hangat buat peminat kulit ayam!

Namun, adakah bahaya makan kulit ayam baik untuk kesihatan?
Mari kita semak fakta penting tentang kulit ayam.

Kredit Foto : minimeinsights.com
Kandungan Nutrisi Kulit Ayam
Jom kita lihat fakta lemak pada kulit ayam dengan lebih dekat.
Biasa kita mendengar nasihat daripada doktor atau pakar nutrisi mengaitkan makan kulit ayam ini tidak baik untuk kesihatan dan mungkin bokeh mengundang bahaya jika diambil terlalu kerap.
Bagi mengurangkan kadar kalori dalam makanan, pakar kesihatan juga turut menasihati untuk membuang kulit ayam ketika memasak.
Memang tidak dinafikan kulit ayam mengandungi kalori berlebihan kerana mempunyai jumlah lemak yang agak tinggi.
Secara anggaran, kulit yang terdapat dalam satu bahagian ayam mengandungi sehingga 435 Kcal berbanding bahagian ayam tanpa kulit.
Menurut USDA National Nutrient Database, lemak pada kulit ayam terdiri daripada lemak tepu sebanyak 30%, 63% lemak tak tepu dan selebihnya adalah kolesterol dan lemak trans.
Secara purata, terdapat 9 gram lemak tepu dan 23 gram lemak tidak tepu dalam setiap 100 gram ayam.
Lemak tepu mudah didapati dalam makanan yang berminyak dan berlemak seperti krim, sosej, mentega serta minyak kelapa.
Walaupun sering digelar sebagai lemak tidak sihat, ia tetap memainkan peranan kepada tubuh badan dengan membantu meningkatkan sistem imun serta melindungi ketumpatan tulang.

Kredit Foto : kompas.com
Berdasarkan saranan daripada American Heart Association, pengambilan lemak tepu perlulah dihadkan kepada 10 gram dalam diet harian.
Lemak tidak tepu pula boleh dikategorikan sebagai lemak yang lebih sihat dan penting untuk kesihatan tubuh.
Antara lemak tepu yang boleh dijumpai dalam kulit ayam ialah asid oleic iaitu lemak yang sama terdapat dalam minyak zaitun.
Selain terdapat pada kulit ayam, lemak tidak tepu juga boleh dijumpai dalam makanan lain seperti kekacang, minyak jagung, dan ikan.

Bahaya Makan Kulit Ayam Berlebihan
Secara ringkasnya, kulit ayam masih boleh dimakan kerana masih ada kandungan lemak sihat yang bermanfaat untuk tubuh.
Ketika memasak, kulit ayam juga baik untuk dibiarkan bagi mengekalkan kelembapan dan keenakan daging ayam.
Disebabkan oleh kulit ayamlah masakan boleh jadi lebih sedap dan berperisa.
Namun, antara bahaya makan kulit ayam berlebihan adalah

Dengan adanya terjualnya kulit ayam sebagai makanan sampingan boleh membuatkan kita cenderung termakan kalori berlebihan tanpa kita sedari.
Jika tabiat pemakanan ini dibiasakan, ia boleh menyebabkan masalah peningkatan berat badan dan tahap kolesterol boleh meningkat.
Tambahan pula, kulit ayam biasanya digoreng rangup menggunakan minyak yang tinggi lemak tepu seperti minyak kelapa sawit.
Ini menambahkan lagi kandungan kalori yang terdapat dalam satu hidangan snek kulit ayam.
Pengambilannya secara berlebihan boleh menyebabkan masalah kesihatan seperti kolesterol tinggi, penyakit jantung, darah tinggi, dan masalah berat badan.
Oleh itu, bila nak beli kulit ayam goreng, berkongsilah dengan rakan atau keluarga supaya anda tidak makan terlalu banyak kalori berlebihan dalam satu masa.

Kesimpulannya, sekadar mencuba atau makan sekala bolehlah, jangan selalu sangat!
Sumber rujukan :

Is Chicken Skin Fattening?
https://www.livestrong.com/article/534192-is-chicken-skin-fattening/
Bahaya makan kulit ayam berlebih – Public Health Malaysia / KKM Putrajaya


Makan Terlalu Cepat: 5 Kesan Buruk Pada Kesihatan Yang Ramai Tak Perasan

Pernah tak kita makan terlalu cepat sebab rasa lapar dan tak sabar tengok menu yang sedap-sedap?
Mungkin ada antara kita yang tak perasan mereka makan terlalu cepat ketika berbuka. Ada yang nak cepat untuk kejar masa, dengan hausnya, dengan lapar lagi, dengan nak merasa itu ini… Maklumlah, seharian berpuasa kan.

Makanan fungsinya bukan saja mengisi perut yang kosong, malah ia boleh mendatangkan khasiat atau mudarat jika tidak diperlakukan dengan betul.
Tahukah anda, sebenarnya cara kita makan tu akan banyak memberi kesan kepada kehidupan kita.

Selain daripada tersedak dan tercekik makanan, ada banyak kesan jangka panjang akibat makan terlalu cepat terhadap kesihatan badan kita.

5 Kesan Buruk Akibat Makan Terlalu Cepat. Bahaya Untuk Jangka Masa Panjang!
1.  Gangguan Pencernaan
Bila kita makan terlalu cepat, kita takkan dapat betul-betul mengunyah makanan dalam mulut sebelum menelan.
Ia boleh menyebabkan sistem pencernaan kita mengambil masa yang lebih lama unutk menghancurkan makanan di dalam usus untuk dicerna – dalam erti kata yang lain, sistem pencernaan kita kena kerja overtime.
Selalunya, bila makanan tidak dapat dicerna dengan baik, makanan akan tersisa tanpa penyerapan zat dan seterusnya meninggalkan racun dalam badan kita.
Oleh sebab itulah, kita cenderung untuk merasa sakit perut yang kerap.

2. Pedih Ulu Hati / Gastrik
Penyakit pedih ulu hati atau gastritis boleh terjadi bila kita makan terlalu cepat kerana makanan masuk ke dalam perut dengan kadar yang laju, menyebabkan makanan sedia ada tidak sempat turun ke dalam usus.
Ini boleh mengakibatkan makanan baru masuk ‘ditolak’ naik ke atas dan memberi rasa pedih dan sakit di bahagian dada.
Bukan itu saja ya, kita juga boleh terasa mual, loya dan sakit dada.
Lebih teruk lagi kalau ia berterusan, ia boleh mengakibatkan luka pada kerongkong kita.
Jadi, janganlah makan laju sangat walaupun lapar seharian berpuasa ya!
Baca juga:

3. Obesiti
Jika difikir sekali imbas, orang memilih untuk makan dengan cepat kerana nak jimatkan masa. Tapi, apa kaitannya dengan obesiti pula?
Haaa…. Begini penjelasannya.
Kajian mengatakan orang yang makan dengan laju lebih cenderung untuk tidak berasa kenyang lalu menyebabkan kita makan lebih banyak.
Ini terjadi kerana sistem pencernaan kita secara semulajadi akan memberi isyarat kepada otak supaya berhenti makan – tapi kalau kita makan terlalu cepat, maka isyarat pun tak sempat nak pergi ke otak.
Jadi, kita ingat kita belum kenyang, padahal kita dah makan melebihi keperluan badan.
Sebagai kesan jangka panjangnya, kita akan terdedah dengan penyakit obesiti atau berat badan berlebihan.
Foto Kredit: funzine.hu
4. Punca Pelbagai Penyakit
Sindrom metabolik merupakan istilah medik untuk sekawan penyakit yang orang tua-tua kita rujuk sebagai ‘penyakit tiga serangkai’ iaitu tekanan darah tinggi, kencing manis dan penyakit jantung koronari.
Ia juga boleh merujuk kepada 2 lagi penyakit tambahan iaitu obesiti dan trigliserida.
Penyakit sindrom metabolik ini dikaitkan dengan gangguan gula dalam darah dan gaya hidup tidak sihat – salah satunya ialah cara kita makan.
Untuk dikategeorikan sebagai pesakit sindrom metabolik, biasanya seseorang itu akan menghidapi sekurang-kurangnya tiga daripada lima masalah kesihatan di atas.
Difahamkan segerombolan penyakit ini boleh membawa kita kepada penyakit seterusnya iaitu masalah jantung dan angin ahmar/stroke.

5. Masalah Jantung
Satu kajian jangka panjang telah dilakukan ke atas 1,000 orang dewasa yang sihat berkaitan cara makan dan kesannya terhadap kesihatan mereka.
Kajian itu dilakukan oleh seorang pakar jantung bernama Dr. Takayuki Yamaji dari University Hiroshima.
Oleh kerana ia berhubung rapat dengan sindrom metabolik (rujuk poin ke-4), pemakan yang cepat lebih cenderung untuk mengidapi masalah jantung dan stroke dalam jangka masa panjang.
Foto Kredit: csn.org
Relaks, Cuba Makan Perlahan-lahan…
Cuba bertenang dan duduk sambil menikmati setiap suapan.
Ini bukan saranan untuk kesihatan saja, malah diriwayatkan oleh Anas R.A, Rasulullah SAW pernah melarang sahabat minum berdiri.
Seorang sahabat bernama Qatadah bertanya pada Anas R.A: Bagaimana dengan makan? Anas berkata: itu lebih teruk atau jijik. [Sahih Muslim: 3779].
Jadi walaupun kadang-kadang kita terkejar masa kerana sibuk, ‘makan makanan yang banyak, dengan cepat’ boleh diganti dengan ‘makan makanan yang sedikit dengan perlahan’.
Ia memberi ruang untuk pencernaan yang baik untuk badan. Bila makanan sedikit, kita akan kunyah lebih banyak sekaligus kita tak memberi kerja lebihan pada badan.
Fokus pada makanan dan kurangkan gangguan sekeliling okay.
Semoga bermanfaat!


Masa Raya Pasti Banyak Makanan Bersantan, Tapi AWAS Jangan Berlebihan, Ini Sebabnya!

Perkara paling dinantikan menjelang musim perayaan Aidilfitri adalah semestinya juadah raya. Tambah lagi hidangan seperti rendang dan gulai daging, paling sedap dimakan dengan ketupat! Tapi, korang sedar tak juadah yang sedap selalunya makanan bersantan?
Ini kerana tak sah raya tanpa makanan bersantan kerana itulah yang melengkapkan Aidilfitri kita. Namun, makanan bersantan ini mempunyai kandungan lemak yang cukup tinggi sehinggakan mampu menjejaskan kesihatan. Persoalannya, apakah bahaya makanan bersantan menjelang musim perayaan ini?

Baca juga: Senarai Jenis Makanan Untuk Elak Masalah Hati, Kena Amalkan!
BAHAYA AMBIL MAKANAN BERSANTAN BERLEBIHAN KETIKA MUSIM AIDILFITRI
1. Tingkatkan tekanan darah

Makan makanan santan yang berlebihan akan meningkatkan tekanan darah dalam tubuh badan anda. Untuk pengetahuan anda, kandungan kolesterol yang tinggi dalam makanan bersantan akan mengakibatkan hipertensi atau tekanan darah tinggi.
Sifat arteri yang normal dan sihat adalah fleksibel, kuat dan elastis. Namun, sifat ini berubah apabila arteri mengalami penumpukan plak atau endapan kolesterol jahat kesan daripada makanan bersantan yang berlebihan.
2. Tingkatkan risiko penyakit jantung dan strok
Bahayanya makanan bersantan ini adalah ia meningkatkan risiko penyakit jantung dan strok. Sebenarnya risiko penyakit jantung dan stok ini telah diketahui ramai cuma kebanyakan memilih untuk mengabaikannya.
Ini kerana setiap 300 ml santan mengandungi lemak yang mengandungi hampir 90 peratus daripada jumlah badan memerlukan sehari. Anda perlu mengetahui pengambilan makanan bersantan yang berlebihan boleh meningkatkan LDL atau kolesterol jahat dalam darah, sampaikan menaikkan risiko penyakit jantung dan strok.
Ini kerana lemak atau kolesterol jahat yang telah membuat timbunan plak dan menyumbat saluran darah.
3. Tingkatkan gas dan asam lambung (GERD)

Untuk pengetahuan anda, makanan bersantan juga berupaya meningkatkan gas dan asam lambung dalam tubuh. Pengambilan makanan bersantan yang berlebihan dapat meningkatkan  pengeluaran gas dan membuatkan perut anda terasa penuh, sampai menyebabkan ketidakselesaan.
Jika anda mengambil makanan bersantan dalam perut yang kosong, ia akan menyulitkan bahagian badan tersebut untuk mencerna makanan lain. Ini kemudiannya akan menyebabkan rasa tidak senang pada perut dan sekaligus meningkatkan peningkatan asam lambung secara tiba-tiba. Kondisi ini juga dipanggil sebagai gastrik.
4. Sembelit
Makanan bersantan juga mengakibatkan sembelit kepada badan anda. Ini kerana santan kaya dengan sumber serat yang tinggi di mana sesetengah orang akan mempunyai masalah pencernaan.
Kebiasaannya santan tanpa gula mengandungi 14 hingga 18 peratus pengambilan serat harian. Peningkatan mendadak ini boleh mengakibatkan cirit-birit atau perut penuh dengan gas jika badan tidak terbiasa menyerap serat yang terlalu banyak.
5. Cirit-birit
Makanan bersantan juga menyebabkan anda cirit-birit. Paras serat yang tinggi dalam santan kelapa dapat menyebabkan gas yang berlebihan dan seterusnya mencetuskan penekanan kepada saluran pembuangan.
Hal ini menjadikan proses pengentalan dan pengerasan najis menjadi sukar berlaku dan seterusnya menghasilkan rungutan dari anda berkenaan sakit perut dan cirit-birit.
6. Punca jerawat

Jika anda perasan timbulnya jerawat pada muka secara mendadak sebenarnya adalah disebabkan oleh santan. Pengambilan makanan bersantan yang berlebihan akan menyebabkan kulit berminyak menjadi lebih mudah sensitif.
Hal ini kerana lemak santan dapat meningkatkan paras minyak semula jadi di bawah kulit untuk tercemar dengan lemak tepu, sehingga menyumbatkan pori-pori, meningkatkan jumlah bintik hitam dan akhirnya mencetuskan jerawat.
7. Aterosklerosis atau penyempitan salur darah
Bahaya makanan bersantan yang terakhir adalah ia berupaya menyebabkan aterosklerosis atau penyempitan salur darah. Keadaan ini berlaku disebabkan oleh sumbatan dari plak. Plak tersebut mengandungi kolesterol dan endapan lemak jahat.
Ketika plak tersebut terbentuk, dinding arteri akan kehilangan keanjalannya yang mengurangkan aliran darah dan menyumbat oksigen ke otak dan sel badan yang lain. Penyakit jantung koroner yang sangat berbahaya akan muncul jika terdapat sumbatan dalam jumlah yang besar.
Jadi dah tahu kan bahayanya makanan bersantan ini jika diambil berlebihan? Nak makan hidangan raya boleh, cuma perlu dikawal pengambilan makanan bersantan demi kebaikan kesihatan anda sendiri. Ingat, raya setahun sekali tapi badan perlu kita pakai selamanya. Oleh itu, sentiasalah bersederhana menjelang Aidilfitri tahun ini.
Sumber: Merdeka.com


5 Perkara Maha Dahsyat Yang Berlaku Bila Berbuka Puasa Dengan Rokok

Berbuka dengan air 2-3 teguk, makan kurma sebiji, kemudian terus nyalakan api nak hisap rokok. Maklumlah seharian berpuasa tentu rasa susah nak tahan diri. Sampai makan nasi pun dikemudiankan.
Kata pakar, merokok berbatang-batang setelah belasan jam berpuasa sebenarnya menempatkan sistem saraf dan pulmonari pada bahaya yang jauh lebih besar jika dibandingkan merokok pada hari biasa.

Berikut adalah antara perkara bahaya yang berlaku apabila seseorang berbuka puasa dengan rokok.
1. Badan ‘Dikejutkan’ Dengan Racun & Toksik
Sepanjang berpuasa, kita tidak makan dan minum selama lebih 12 jam. Selama inilah perut kosong dan tidak menerima nutrisi melalui makanan.

Tapi jika seseorang terus merokok selepas masuknya waktu berbuka, itu bererti antara bahan pertama yang kita masukkan ke dalam tubuh adalah bahan toksik dan beracun. Bayangkan bahan kimia utama yang terkandung dalam rokok adalah sangat merbahaya seperti karbon monoksida, nikotin dan tar.

Bahan kimia ini akan menjadi lebih dahsyat kesannya jika masuk ke dalam tubuh anda dalam keadaan perut kosong setelah berjam-jam puasa.
Foto Kredit: new-muslims.info
2. Menurunkan Fungsi Organ
Setiap kali rokok dihembuskan, kandungan karbon monoksida dalam asap rokok dapat masuk ke dalam aliran darah dan sekaligus menurunkan kadar oksigen dalam darah.
Hal ini mengakibatkan sel-sel dalam tubuh perokok kekurangan oksigen sehingga menyebabkannya kurang efisyen. Secara luarannya, seseorang akan merasa cepat letih dan pening. Dalam keadaan berpuasa, efeknya akan meningkat di mana seseorang juga boleh berasa mual dan muntah akibat kesan toksik ini.
Foto Kredit: betterhealth.vic.gov.au
3. Kegagalan Jantung
Public Health Malaysia juga mengingatkan bahawa asap rokok akan menyebabkan darah menjadi lebih pekat, meningkatkan tekanan darah dan menganggu degupan jantung.
Jangan pandang remeh kerana situasi ini mampu menyebabkan risiko serangan jantung dan strok meningkat sehingga berkali-kali ganda!
Serangan jantung biasanya terjadi jika suatu sumbatan hingga terputusnya aliran darah ke suatu bahagian dari jantung. Jika terputusnya atau berkurangnya aliran darah ini berlaku melebihi beberapa minit, maka jaringan jantung akan mati.

4. Risiko Kanser Peparu Lebih Tinggi
Menurut sumber lain, merokok dalam keadaan perut kosong juga dapat meningkatkan risiko kanser paru-paru. Ini kerana kesan nikotin yang diserap tubuh dalam keadaan perut kosong cenderung lebih besar dibandingkan dalam keadaan perut sudah terisi.
Selain itu, karbon monoksida pula akan mengikat hemoglobin darah 300 kali lebih kuat berbanding oksigen, sehingga boleh menyebabkan rasa pening akibat kekurangan oksigen.
Foto Kredit: healthyandbeautyzone.com/
5. Batuk Tak Sudah
Kalau anda perasan, perokok tegar lebih mudah diserang batuk dalam bulan puasa. Mana tidaknya, bila kurang minum air, tekak pun menjadi kering.
Dalam keadaan seperti ini, saluran pernafasan lebih sensitif memicu iritasi dan senang mendapat batuk. Bahkan apabila seseorang merokok, pelbagai jenis racun dan toksin sudah tentulah akan menjadikan keradangan pada tekak semakin teruk.

Ramadan Peluang Terbaik Berhenti Merokok
Tidak dinafikan merokok mungkin menjadi kurang kerap ketika bulan puasa, tetapi merokok sebaik sahaja berbuka puasa mengundang sebuah bahaya yang maha dahsyat kepada kesihatan tubuh badan.
Manakan tidak, selepas berpuasa selama lebih 12 jam, tubuh badan memerlukan air, glukosa (gula) dan oksigen untuk menghasilkan tenaga. Tapi malangnya, tubuh disuap pula dengan racun yang bertindak menghancurkan sistem dan fungsi organ.
Ayuh manfaatkan bulan Ramadan ini dengan menjadikannya peluang keemasan untuk melatih diri untuk berhenti merokok secara total.


5 Bahaya Tersembunyi ‘Baby Neck Float’ Yang Ibu Bapa Patut Tahu

“Nampak seronok pula tengok si kecil berenang di spa bayi. Mesti dia seronok kan…?”
Sekarang ini memang menjadi trend untuk si kecil bersantai di spa bayi. Selalunya akan ada sesi berenang di mana bayi akan dipakaikan dengan neck ring atau neck float yang membantunya terapung dalam air.

Walaupun alatan ini telah digunakan dengan agak meluas, baru-baru terdapat sebuah laporan yang menyatakan sebaliknya. Swimming Teachers’ Association (STA) dan Birthlight, sebuah organisasi yang terlibat secara langsung dalam proses mengajar bayi berenang berpendapat bahawa terdapat risiko penggunaan alatan tersebut yang perlu diketahui oleh masyarakat, terutamanya ibu bapa.
5 Risiko Penggunaan ‘Baby Neck Float’ Yang Anda Patut Tahu
Berikut adalah risiko penggunaan neck float di spa bayi yang dibincangkan dalam laporan tersebut.

1. Aktiviti Terasing Tidak Sesuai Dengan Keperluan Bayi
Kaylë Burgham, Pengurus Swimming Teachers’ Association (STA) menjelaskan bahawa tindakan mengasingkan bayi di dalam sebuah kolam boleh memberi ketenangan dan menghindarkan stres bagi orang dewasa. Tetapi ini bukanlah apa yang diperlukan oleh bayi secara fizikal mahupun emosi.

Sebaliknya, beliau percaya bahawa perkara utama dalam mengajarkan bayi berenang adalah hubungan antara bayi dengan ibu bapa atau tenaga pengajar. Dengan adanya human contact ini, barulah bayi dapat menikmati dan meneroka persekitaran dalam air dengan rasa selamat, relaks, dan menyeronokkan.
Foto Kredit: momtricks.com
2. Menghalang Kawalan Kepala Bayi
Francoise Freedman, founder organisasi Birthlight pula berkata bahawa penggunaan neck ring ini secara kerap boleh menghalang pergerakan bayi semasa di dalam air.
Ini kerana, semasa menggunakan neck ring, kemampuan bayi untuk mengawal pergerakan kepala adalah terhad. Oleh kerana perkembangan bayi akan bermula pada bahagian kepala dan ke bawah (cephalo-caudal), dikhuatiri pergerakan utama bayi ini sedikit sebanyak akan terhalang.
Foto Kredit: ebay.com
3. Menjadikan Bayi Pasif Di Dalam Air
Dalam laporan tersebut, Freedman juga menyatakan kegusaran beliau apabila bayi berusia seawal 3 tahun dibiasakan dengan neck ring. Menurut beliau, penggunaannya secara berlebihan mungkin menjejaskan refleks kepala bayi dan saraf yang berkenaan, lalu memperlahankan kemahuan semulajadinya untuk belajar duduk tegak.
Foto Kredit: creepercrawlers.com
4. Kurang Peluang Untuk Bayi Meneroka
Selain itu, neck ring atau neck float mewujudkan ruang vakum yang menyebabkan bayi hilang kemampuan untuk berkomunikasi dengan sesiapa atau apa-apa. Hal ini menjadikan bayi pasif, di mana sepatutnya, bayi diberi peluang untuk meneroka dan melakukan aktiviti fizikal semasa di dalam air.
Tambah beliau lagi, keunikan aktiviti air juga seharusnya dimaksimakan dengan penglibatan ibu bapa, pergerakan fizikal yang dinamik, serta latihan sensori yang unik.
Foto Kredit: today.com
5. Kesan Kepada Leher Dan Vertebra Bayi
Apabila bayi menggunakan alatan ini juga, kepala mereka akan disokong oleh struktur separa kaku yang diperbuat daripada getah.
Oleh itu, ibu bapa yang mempunyai bayi berusia 5 bulan ke bawah terutamanya, perlu lebih berhati-hati kerana terdapat tekanan pada bahagian vertebra dan leher bayi yang masih lembut. Otot dan ligamen pada bahagian tersebut juga mungkin boleh tercedera jika dipakaikan neck float secara berlebihan.
Foto Kredit: aliexpress.com
Aktiviti Air Sepatutnya Menjadikan Bayi Aktif
Apabila bayi tidak tidur, secara semulajadinya bayi suka melakukan pelbagai aktiviti. Dalam tahun pertama inilah bayi mempelajari banyak skil seperti keseimbangan badan, berguling, duduk, merangkak, dan berjalan,
Aktiviti air mampu memberi peluang kepada bayi untuk meneroka lagi pergerakan, perkembangan motor, sensori, dan emosi mereka. Oleh itu, sekiranya penggunaan baby neck ring menidakkan semua perkara ini, mungkin ibu bapa patut memikirkan semula keberkesanannya untuk bayi anda.

*Sumber: Birthlight dan Swimming Teachers’s Association


Macam Silent Killer, Doktor Jelas Bahaya Guna Perkakas Memasak Jenis Non-Stick

“Aduh susahnya nak goreng ayam dalam kuali ni, guna non-stick la senang sikit”
Tidak dapat disangkal lagi, penggunaan kuali leper non-stick atau non-stick cookware ketika memasak adalah lebih mudah. Tidak melekat dan mudah untuk dicuci juga merupakan salah satu kelebihan kuali masakan sebegini. Namun, ada juga beberapa kajian yang dijalankan dan mendapati penggunaan kuali non-stick ini boleh menyebabkan kanser. Oleh itu, Dr. Rizal juga berkongsikan informasi mengenai penggunaan non-stick kepada orang ramai.

PENYUMBANG TOKSIK KEPADA MAKANAN ADALAH PERALATAN DAPUR

Hari ni seronok lain macam. Wok granite coated with ceramic dah sampai. Lama dok cari akhirnya bertemu juga di dunia online.
Kita mungkin tak perasan antara penyumbang toksid kepada makanan ialah peralatan dapur yang kita guna. Kita punyalah jaga bab makan minum. Tetapi terlepas bab kuali, periuk dan wok yang kita guna setiap hari.

Selalunya tradisional cookware macam wok, periuk dan kuali diletak teflon coating. Tujuan dia tak nak kasi melekat. Ada jenis cookware dari aluminium dan copper. Semua ini dedahkan kita pada bahaya sebab kemampuannya lepaskan bahan kimia yang dapat mengubah hormon kita. Saya ni bila nak beli peralatan cookware baharu mesti pening. Yang dijual selalunya non stick cookware. Saya memang akan elak beli non stick cookware sebab bahan kimia macam PFOA dan PTFE.

DAH MACAM ‘SILENT KILLER’

PFOA ni ialah “perfluorooctanoic acid”, sintetik ciptaan yang juga diguna untuk fabrik dan karpet kalis kotor. PFOA akan diserap ke dalam tubuh dan persekitaran kita. Itu yang bahayanya. PFOA dikaitkan dengan gangguan kepada sistem endokrin dan risiko kepada kanser. Bukan itu sahaja. Ada penyakit lain lagi macam tinggi cholesterol, gangguan pada pundi kencing, kerosakan pada buah pinggang, kanser testicular pada lelaki, kerosakan liver dan darah tinggi.
Itu yang menakutkan. Macam silent killer tengah bekerja secara senyap. Kita ingat kita sihat. Tiba tiba diberitahu ada penyakit.
PTFE pula ialah for “polytetrafluoroethylene”, sejenis fluoropolymer yang mengandungi karbon dan fluorine. Dia nilah bagi non stick tu. Bahayanya tidak jauh dari PFOA. Ada yang pilih guna copper cookware. Bahaya pada otak sebab copper toxicity.
CARILAH COOKWARE YANG LEBIH SELAMAT

Jadi nak selamat carilah cookware batu, berlian (haha kalau mampu), marble, Seramic, titanium, dan porcelain. Jenis jenis ini lebih selamat sebab selamat dari coating toksid dari teflon. Granite cookware lebih selamat sebab dibuat dari batu dan disalut dengan seramik. Jadi bebas dari teflon, PFOA dan PFTE. Untuk keselamatan kita kena tahu cara guna. Kena pastikan:

1. Kita panaskan pada api medium dan tinggi. Kaedah ini pastikan jangka hayatnya lebih panjang.
2. Sekiranya guna minyak, pastikan minyak yang sama diguna pada suhu medium dan tinggi ini. Jangan panaskan tanpa minyak.
3. Guna spatula kayu. Elakkan yang besi atau aluminium.
Kalau dah tercalar atas apa sebabkan pastikan wok kita campakkan dalam tong sampah. Memang mahal. Tapi kesihatan kita lebih mahal. Dan cukai kesakitan itu lebih tinggi dan mahal lagi.
Sumber: Dr.Rizal Abu Bakar


Jangan Pandang Remeh, Ini 7 Bahaya Bila Anak Terlalu Montel

“Eee geramnya tengok anak ko ni. Gebu gebas pipi dia. Rasa nak gigit-gigit je!”
Tersenyumlah mak ayah bila anak masing-masing dipuji comel. Namun begitu, ibu bapa seharusnya menyedari betapa pentingnya peranan mereka dalam memantau berat badan anak-anak.

Lazimnya anak yang montel ini memiliki berat badan yang melebihi tahap normal dan ia bukanlah sesuatu yang patut dibanggakan, sebaliknya harus dipantau dengan serius.
Menurut Nutrition Society Malaysia, kajian di Kuala Lumpur, Putrajaya, dan Selangor pada tahun 2010 mendapati bahawa 14.5% (1 dalam 7) kanak-kanak berusia 1-3 tahun dan 16.6% (1 dalam 6) kanak-kanak berusia 4-6 tahun adalah berlebihan berat badan.

Malah, Portal MyHealth juga telah melaporkan bahawa masalah gemuk di kalangan kanak-kanak dan remaja di Malaysia semakin meningkat dan telah mencapai 30%.

7 Bahaya Berat Badan Berlebihan Di Kalangan Kanak-kanak
Sekiranya ibu bapa memandang ringan terhadap isu ini, ketahuilah bahawa anda telah mendedahkan anak-anak kepada risiko ini:
1. Risiko Diabetes Mellitus (Type 2)
Tahukah anda, penyakit diabetes atau kencing manis bukan hanya boleh menyerang orang dewasa. Malahan, kanak-kanak berusia seawal 8 tahun boleh mendapat penyakit ini!
Foto Kredit: diabetes2types.com
2. Masalah Jantung & Hati
Masalah jantung seperti tekanan darah tinggi boleh berlaku akibat bertambahnya tekanan darah berikutan peningkatan berat badan yang berlebihan. Keadaan ini akan membebankan jantung dan seterusnya membawa kerosakan kepada jantung.
Selain itu, masalah hati berlemak (‘fatty liver disease) pula sering berlaku di kalangan kanak-kanak obes dan boleh membawa kepada kegagalan fungsi hati (liver failure).
Foto Kredit: csn.org
3. ‘Sleep Apnea’
Sleep apnea adalah masalah rongga pernafasan tersekat yang berlaku akibat kekurangan oksigen semasa tidur. Kanak-kanak yang mempunyai masalah ini mempunyai tidur yang tidak sempurna dan sering berdengkur semasa tidur.
Walaupun nampak seperti tidak berbahaya, sebenarnya keadaan ini boleh menjejaskan kualiti tidur dan lebih bahaya lagi ia boleh menjadi punca kematian sekiranya tahap kekurangan oksigen semakin merosot.

4. Haid Terlalu Awal
Selain masalah pada organ penting, kanak-kanak perempuan yang obes juga sebenarnya terdedah kepada risiko haid yang lebih awal berbanding usia yang normal.
Menurut The Asian Parent, akil baligh yang terlalu awal boleh memberi kesan terhadap fizikal dan sosial kanak-kanak. Contohnya, kanak-kanak itu mungkin menjadi dewasa dengan ketinggian yang rendah. Dari segi sosialnya pula, anak-anak mungkin tidak cukup matang untuk mengendalikan perubahan emosi serta fizikal akibat daripada proses akil baligh itu.
Foto Kredit: thelist.com
5. Sukar Mengatasi Kegemukan Apabila Dewasa
Mungkin ramai yang beranggapan, “Alah, dah besar nanti kuruslah dia…” seolah-olah ia merupakan sesuatu yang begitu mudah!
Tapi ibu bapa perlu faham bahawa cara anda menentukan corak pemakanan mereka sejak kecil ini telah menjadi tabiat yang sukar untuk diubah apabila dewasa.
Sehubungan itu, kajian mendapati bahawa kanak-kanak yang obes akan membesar menjadi orang dewasa yang gemuk, di mana 50% daripada orang dewasa yang gemuk juga gemuk pada zaman kanak-kanak.
Foto Kredit: food.ndtv.com/
6. Kemurungan
Walaupun kecil-kecil nampak comel, tetapi apabila semakin besar anak ini akan mula concern terhadap penampilan diri masing-masing.
Tentunya anak-anak yang gemuk tidak mahu menjadi bahan ejekan dan berasa kurang keyakinan diri apabila berdepan dengan orang sekeliling. Tekanan perasaan seperti ini boleh menyebabkan mereka mengalami kemurungan, sehingga mereka ini mengamalkan diet melampau atau makan berlebihan kerana stres.

7. Masalah-masalah Lain
Lain-lain masalah yang boleh dialami oleh kanak-kanak ini termasuklah

Batu karang pada pundi hempedu (Gallstones) – Kanak-kanak yang obes mempunyai risiko yang lebih tinggi untuk mengalami masalah ini.
Kerosakan sendi – Ini berlaku kerana kanak-kanak obes terpaksa membawa berat yang berlebihan sepanjang masa. Kerosakan boleh berlaku pada sendi kaki.
Penyakit jantung – ‘Atherosclerosis’ (perubahan pada dinding pembuluh darah) ialah masalah yang lazim berlaku pada kanak-kanak obes. Ia boleh berlaku seawal zaman kanak-kanak atau remaja, terutama pada mereka yang mengalami sindrom metabolik.

Foto Kredit: dreamstime.com
Sentiasa Pantau BMI Anak
Anda harus memantau pertumbuhan anak anda secara berkala sekurang-kurangnya setiap enam bulan dengan memeriksa indeks jisim tubuh atau body mass index (BMI) bagi memastikan pertumbuhannya adalah baik.
Di klinik kerajaan, pantauan terhadap BMI ini akan sering dibuat semasa temujanji doktor dari semasa ke semasa.
Bagi yang ingin mengira sendiri, bolehlah gunakan kiraan seperti berikut:
BMI = berat ( kg) / tinggi (meter) x tinggi (meter)
BMI yang normal bagi anak perempuan dan lelaki boleh dirujuk pada rajah di bawah.

Jadi ingat, anak ‘bambam’ ini walaupun comel, kena jaga dan pantau pemakanan mereka ya!


Lebih 3 Jam Dalam Bilik Bersalin, Usus Melekat Akibat Makan Pati Ikan Haruan

“Eh, bukankah pati ikan haruan dan gamat terkenal dengan kuasa penyembuhan yang bagus? Kenapa pula ibu bersalin pembedahan tak boleh makan? Apa bahaya gamat dan pati haruan ni?”
Di Malaysia, gamat dan pati haruan amat popular dan sering digunakan dalam pelbagai tujuan kesihatan, terutamanya untuk menyembuhkan luka. Namun, mungkin ramai yang masih belum mengetahui bahawa kedua-dua bahan ini tidak seharusnya diamalkan secara berlebihan, terutamanya bagi ibu yang sedang berpantang.

Untuk mengetahui lebih lanjut, di sini kami kongsikan sebuah kisah yang diceritakan oleh Puan Nor Farra Farihan tentang pengalaman ngeri beliau.
Kisah Ngeri Usus Melekat Akibat Makan Pati Ikan Haruan
Sayangku Muhammad Umar Dhiaurrahman, baby dah setahun sekarang walaupun lambat Mama ‘wish’, Mama nak ceritakan pengalaman yang boleh dijadikan panduan untuk ibu-ibu yang bersalin secara Caeser. Bila diingatkan semula, rasa nak menangis dan rasa besarnya kekuasaan Allah swt menyelamatkan nyawaku.

Anakku Umar lahir secara Caeser. Ini bukannya kali pertama. Tapi, dah 3 kali Mama melahirkan – 2 kali secara pembedahan dan sekali secara normal. Kakak Batrisyia bersalin Ceaser sebab ‘jalan’ lambat terbuka, Kakak Ardini bersalin normal tapi tak cukup bulan, Adik juga melalui Caeser kerana saiz terlalu besar, 4.3 kg. Maka, baby Umar kena paksa juga sebab dah 2 kali bersalin secara Caeser.

Walaupun diberi bius, pernah tak ibu-ibu di luar sana rasa sakit sangat semasa pembedahan dijalankan? Saya mengalami situasi begitu.
Pembedahan Bermula
Saya masuk bilik pembedahan sekitar jam 4 petang. selepas bersalaman minta maaf dengan suami dan ‘call’ Mak Ayah di kampung. Saat ditolak masuk ke bilik pembedahan, terasa dunia ini begitu kecil. Terdetik dalam hati, adakah selepas ini aku masih hidup untuk melihat anak-anakku membesar? Nurse lap air mata saya, “Jangan menangis, nanti emosi Puan terganggu. Ingat Allah swt saja, kejap lagi baby nak keluar. Moga Dia permudahkan,” katanya.
Selepas bius, sekitar jam 5 petang pembedahan pun bermula. Doktor pakar memberitahu bahawa dia akan menjalankan pembedahan pada tempat yang sama ketika pembedahan Caesar yang lalu. Nurse bagi minum ubat, tetapi saya terus muntah selepas menelannya mungkin kerana ‘angin’ perut kosong. Apabila nak ‘operation’, kita kena berpuasa. Jadi, saya berpuasa dari malam lagi.
Bermulanya pembedahan, saya dapat menghidu bau hangit pisau sedang membelah perut. Zikir dan bacaan ayat suci Al-Quran sentiasa bermain di bibir.
Komplikasi Semasa Pembedahan
Semasa tengah berlangsungnya pembedahan, doktor pakar itu behenti. Katanya, “Puan tunggu sekejap ya, saya tak dapat teruskan sebab tempat Puan ‘operate’ dulu ni melekat-lekat antara dinding rahim dan usus.” Lantas, doktor pakar tadi menyuruh nurse untuk memanggil doktor pakar yang lebih senior. Masa ini dah setengah jam pembedahan berjalan.
Dalam hati saya hanya berdoa agar diselamatkan nyawa anakku walaupun nyawa aku tidak panjang. Ya Allah, anak ini hadiah keempat untuk suami tersayang. Tunggu dalam 10 minit, doktor pakar itu pun datang dengan kelam-kabut. Kasihan saya tengok dia berlari untuk selamatkan pesakit. Dia datang dengan senyuman sambil membisikkan ke telinga saya, “Sabar ya Puan, zikir banyak-banyak ingat Allah.” Lalu dia mulakan dengan lafaz Bismillah.
Apabila sejam berlalu, usaha mengeluarkan bayi masih belum berhasil. Tiba-tiba, saya rasa sakit sangat semasa doktor menekan-nekan perut saya untuk keluarkan bayi. Saya sedaya upaya sabar menanggung sakit. Ya Allah, Ya Allah. Saya dah tak boleh nak tahan dan saya menjerit minta tolong. “Tolong doktor, tolong saya… Saya rasa sakit sangat…”
Saya merayu doktor tambahkan ubat bius untuk membantu kurangkan rasa sakit yang tak tertanggung ini. Tapi doktor pakar bius memberitahu saya, bahaya kalau bius ditambah lagi. “Puan sakit sangatkah?” tanya doktor. “Ya doktor, tolonglah doktor. Saya tak boleh tahan lagi doktor. Sakit sangat ni…” jawab saya sambil menangis.
Akhirnya pakar bius bersetuju beri saya pakai oksigen dan masukkan ubat pelali.
Akhirnya Semuanya Selamat
Tiba-tiba saya rasa tak sedar diri dan hanyut. Akhir sekali saya menyebut, “Ya Allah, Ya Allah”. Saya rasa seperti saya sedang tidur. Saya tak dapat buka mata, tapi saya masih dapat merasakan kesakitannya.
Apabila saya sedar, saya nampak nurse sedang mengangkat bayi keluar untuk dimandikan. Jam ketika itu menunjukkan pukul 8 malam. Saya mengucap syukur pada Allah kerana masih hidup melihat anak-anak membesar. Ya Allah, lamanya proses mengeluarkan bayi kali ini. Hampir 3 jam lebih. Berbeza dengan pembedahan lalu yang hanya mengambil masa kurang daripada 1 jam.
Bahaya Pati Ikan Haruan Selepas Bersalin Pembedahan
Doktor tanya saya, “Puan ada makan pati haruan atau ikan haruan masa berpantang anak yang lepas?”
“Ya, saya makan selama 2 minggu pertama,” jawab saya.
Doktor memberitahu bahawa saya mengalami (adhesion colic) di mana usus-usus melekat-melekat akibat pembedahan yang lalu. Doktor kata, nak ambil boleh tapi selepas sebulan. Itupun, dengan kuantiti yang sederhana. Barulah saya tahu pati haruan memang tak digalakkan untuk ibu yang bersalin Caeser kerana kepekatannya boleh menyebabkan adhesion colic yang dialami tadi.
Bagi ibu yang bersalin secara normal, memang sangat baik makan pati haruan sebab penyembuh luka yang sangat cepat. Tapi, bila ‘operate’ minta tolong jangan makan pati haruan. Sangat bahaya, takut jadi seperti saya. Dinding rahim melekat-lekat dengan usus perut. Tempoh pembedahan yang sepatutnya singkat boleh memakan masa yang lama dan ianya sangat menyakitkan hingga tak boleh nak digambarkan.
Sepanjang saya mengandung pun saya seringkali sakit perut atau cramp. Apabila bayi makin besar, makin kuat saya cramp. Rupanya cramp itu disebabkan perlekatan yang melibatkan saraf apabila kita duduk, bangun, dan berjalan.
Walau apa pun, semua ini berlaku kerana ada hikmah yang berjuta Allah berikan. Mama doakan Umar menjadi pejuang Islam yang Allah swt cintai.

Bersederhanalah Dalam Mengamalkan Sebarang Jenis Makanan
Begitulah tadi perkongsian Puan Farra. Semoga ia memberi pencerahan kepada ibu-ibu di luar sana. Mungkin lain orang, lain juga penerimaan badannya. Namun kesimpulannya, amat penting menekankan kesederhanaan dalam mengamalkan sebarang jenis pemakanan.
Dalam sebuah artikel, Dr. Rama Krishna Kumar, Perunding Obstetrik dan Ginekologi Hospital Columbia Asia Bukit Rimau ada menyatakan bahawa produk-produk seperti pati ikan haruan dan gamat tidak boleh diamalkan secara berlebihan kerana ia boleh menyebabkan keloid, iaitu pertumbuhan tisu-tisu yang tumbuh berlebihan pada kulit bekas luka.
Memetik kata-kata Dr Hana Hadzrami melalui salah satu artikel beliau di laman Facebook Medical Mythbuster Malaysia, “Biarkan luka bedah pulih dengan sendiri. Usah ambil pati ikan haruan, pati gamat dan sebagainya. Anda manusia, bukan haruan atau gamat. Jadi memanglah pemulihan akan mengambil masa. Penggunaan suplemen tersebut hanya menyebabkan luka dalaman pulih secara huru-hara dan melekat-lekat dengan organ lain.”

*Perkongsian asal oleh Puan Nor Farra Farihan melalui Facebook ini diterbitkan semula dengan kebenarannya.


Trend Makanan ‘Colourful’, Ini Bahaya Pewarna Makanan Kena Tahu

“Wah, nampak cantik pulak roti jala warna-warni ni. Kita yang tengok pun geram, mesti budak-budak lagi suka! Tapi apa kesan pewarna makanan ni kalau kita selalu makan ye? Bahaya ke?”
Sekarang ni dah macam-macam makanan dijual dan mudah didapati. Semuanya cantik-cantik belaka dan bak kata orang, Instagram worthy.

Makanan sekarang pun semakin berwarna-warni. Ia seolah-olah menjerit “Makanlah aku!”, terutamanya kepada kanak-kanak yang begitu mudah tertarik dengannya.
Sebagai ibu bapa, berikut adalah beberapa perkara yang perlu kita faham tentang pewarna makanan yang terkandung dan mungkin juga ‘tersembunyi’ dalam makanan anak-anak kita.

1. Apakah Pewarna Makanan?
Menurut Portal MyHealth, pewarna makanan tergolong dalam salah satu jenis bahan aditif dalam makanan yang selamat dimakan dan ditambah secara sengaja ke dalam makanan dalam kuantiti yang sedikit tetapi tidak termasuk vitamin dan mineral.

Penggunaan pewarna atau bahan aditif ke dalam makanan sebenarnya telah dilakukan sejak beratus tahun dahulu untuk membantu menyedapkan, mengawet, dan mengekalkan kualiti makanan.

2. Tujuan Menambah Pewarna Tiruan Dalam Makanan
Antara tujuan utama menambah pewarna makanan ini adalah untuk meningkatkan kualiti makanan dan persembahan (tekstur, warna, rupa, rasa dan konsistensi).
Bayangkan kalau tak ada langsung pewarna makanan, pelbagai makanan yang dijual di pasaran akan kelihatan sama dan kurang menarik. Maka, bahan pewarna digunakan untuk menjadikan makanan lebih menarik dan merangsang selera makan.

3. Pewarna Tiruan Dalam Makanan Kanak-kanak
Sesetengah makanan memang kita nampak pewarnanya dari luaran. Namun, ada keadaan tertentu di mana kita tak perasan kewujudan pewarna ini.
Selain manisan dan gula-gula, kebanyakan kanak-kanak juga terdedah kepada pewarna makanan ini melalui minuman yang kita sangka sihat seperti jus buah-buahan, susu berperisa dan minuman yogurt / probiotik.
Kajian juga mendapati penggunaan bahan pewarna semakin meningkat dalam pembuatan bijirin sarapan yang biasa kita lihat di pasaran.

4. Cara Mengesan Pewarna Tiruan Dalam Makanan
Untuk mengesan pewarna dalam makanan, ibu ayah perlu membaca label. Di bawah undang-undang sedia ada, apa-apa makanan yang telah ditambah dengan aditif makanan mesti mempunyai penyataan “mengandungi (jenis aditif makanan yang berkenaan) yang dibenarkan di senarai ramuan. Contohnya “mengandungi pewarna yang dibenarkan“.
Kadang kala label juga memberikan maklumat tambahan berkaitan jenis aditif makanan secara spesifik yang telah ditambah ke dalam makanan. Contohnya “mengandungi pewarna yang dibenarkan (Ponceau 4R)”.
Ada juga label yang mengandungi maklumat tambahan di mana nombor rujukan aditif yang digunakan di peringkat antarabangsa dinyatakan pada label. Contohnya “mengandungi pengemulsi (sodium pyrofosfat(E450) sebagai kondisioner makanan yang dibenarkan”.
Grafik : Kementerian Kesihatan Malaysia
5. Bagaimana Pewarna / Aditif Makanan Dikawal Di Malaysia
Kementerian Kesihatan Malaysia (KKM) bertanggungjawab mengawal dan meluluskan penggunaan aditif dalam makanan. Pewarna dan bahan aditif yang dijual di pasaran hanya dibenarkan dalam makanan tertentu sahaja dan kadar maksimum adalah ditetapkan seperti yang disenaraikan di bawah Peraturan-Peraturan Makanan 1985.
KKM akan meluluskan aditif makanan untuk kegunaan dalam makanan apabila terdapat bukti kukuh bahawa aditif makanan tersebut tidak mendatangkan kesan bahaya kepada kesihatan manusia hasil dari penggunaannya.
Jadi sebagai pengguna, kita pula perlu peka dan membaca label dengan teliti sebelum membeli sebarang produk di pasaran.

6. Bahaya Pewarna Makanan Pada Kanak-kanak
Menurut beberapa kajian, kesan pengambilan pewarna makanan yang berlebihan dikaitkan dengan hiperaktif atau ADHD di kalangan kanak-kanak.
Selain itu, terdapat beberapa dakwaan yang mengatakan bahawa pewarna tiruan ini boleh menyebabkan alahan serta punca masalah tidur di kalangan kanak-kanak.
Walaupun pewarna makanan adalah selamat dimakan, namun secara umumnya kita harus melihat dari perspektif diet yang seimbang.
Ini kerana kebanyakan pewarna makanan serta bahan aditif terdapat dalam makanan yang diproses dan snek serta manisan yang kurang bernutrisi. Contohnya kek, aising, biskut, gula-gula, minuman berkarbonat, aiskrim dan coklat.

7. Alternatif Pewarna Semulajadi Yang Boleh Digunakan
Bagi ibu bapa yang suka menyediakan makanan sendiri, ada pelbagai bahan alternatif yang semulajadi yang boleh kita gantikan untuk membuat pewarna makanan. Antaranya:

Warna merah – ubi bit, jus delima
Warna kuning – rempah saffron, kunyit
Warna biru / ungu – bunga telang
Warna oren – lobak merah

Foto Kredit: ivrgroup.org
Makanan Semulajadi Pun Banyak Yang Berwarna Ceria
Sebenarnya kita amat digalakkan untuk mempelbagaikan diet kita dengan mengambil makanan semulajadi daripada bermacam-macam warna.
Jika kita lihat di sekeliling kita, banyak buah-buahan dan sayuran yang dijadikan dengan pelbagai warna yang mungkin kita belum pernah cuba.

Berbanding mengambil makanan berproses, makanan semulajadi seperti ini tentunya lebih sihat dan berkhasiat.
Warnanya pun ceria kan?

*Rujukan: WebMD, Myhealth, Today’s Parents


Anak Suka Sangat Duduk Posisi ‘W’, Ini 5 Kesannya Ibu Ayah Kena Peka

“Kenapa orang selalu cakap posisi duduk W ni tak elok? Aku tengok Haikal duduk ok je, nampak dia pun selesa berbanding duduk bersila. Apa yang bahayanya?”
‘W’ sitting atau posisi duduk W bermaksud posisi duduk di lantai dengan lutut yang bengkok, punggung di lantai serta kaki yang terlipat di setiap sisi. Kaki anak pula mungkin terkuak atau rapat pada sisi. Posisi ini membentuk huruf ‘W’ jika dilihat dari atas.

Baru-baru ini, ramai yang mula peka dengan posisi duduk W dalam kalangan kanak-kanak ketika mereka sedang duduk bermain di atas lantai. Tabiat ini sering dilihat pada anak berusia antara 3 hingga 6 tahun.
Kenapa Anak Suka Dengan Posisi Duduk ‘W’?
Salah satu sebab cara duduk ini disukai oleh kanak-kanak adalah kerana mereka memiliki anatomi yang berbeza berbanding orang dewasa, di mana tulang paha dan bentuk lutut mereka lebih mengarah ke dalam.

Secara amnya posisi duduk ini bukanlah suatu isu sehinggalah anak berusia 2 ke 2.5 tahun. Disebabkan struktur tubuh ini, seorang kanak-kanak secara automatiknya lebih cenderung duduk dalam posisi W untuk membuat tubuhnya lebih stabil dan fleksibel. Dalam keadaan ini, mereka berasa lebih mudah memusingkan badan, menggapai barang yang berada di depan, belakang, atau sisi berbanding duduk bersila.

Bagi anak-anak kecil, posisi duduk W adalah sesuatu yang sangat normal dan semulajadi. Jadi, apa yang menyebabkan posisi duduk W ini perlu dihindarkan?

5 Kesan Posisi Duduk ‘W’ Untuk Anak-anak
Anatomi kanak-kanak akan berubah apabila meningkat usia dan tabiat ini biasanya akan hilang dengan sendirinya. Walaupun tidak kedengaran begitu serius, kebiasaan ini tidak digalakkan oleh pakar fisioterapi kerana ia dipercayai boleh mendatangkan efek negatif pada perkembangan fizikal anak-anak.
1. Membentuk Postur Yang Kurang Baik
Posisi duduk W kanak-kanak lebih digemari oleh kanak-kanak kerana mereka tidak perlu berusaha banyak dan tidak menggunakan kekuatan otot untuk duduk. Mereka hanya perlukan sokongan daripada kaki yang terkuak di sisi.
Posisi ini tidak dapat menstabilkan sendi pada punggung dan seterusnya menyebabkan ‘posterior pelvic tilt’ iaitu situasi kedudukan pelvis yang tidak selari. Jika anak sering duduk dalam posisi ini buat masa yang lama, ia boleh membuatkan anak mempunyai postur duduk yang lemah dan seterusnya menyebabkan perkembangan otot dan kemahiran motor halus yang tidak normal.

2. Kurang Latihan Mengimbangkan Badan
Posisi duduk W dengan tapak luas menghadkan keperluan anak untuk mengalihkan beban daripada sisi ke punggung. Ini menyebabkan kurang latihan otot bagi tindak balas imbangan badan.
Otot teras iaitu otot abdomen, tulang belakang dan pelvis perlukan latihan bagi perkembangan koordinasi yang baik bagi kiri dan kanan badan.
3. Menjejaskan Postur Kaki
Menurut pakar perkembangan kanak-kanak, posisi duduk W akan membuatkan anak cenderung untuk mengalami postur kaki “tibial torsion”. Postur ini mudah dilihat ketika anak berdiri.
Kita akan dapati peha dan lututnya merapat tetapi bahagian bawah kaki terbuka luas. Postur ini mengurangkan imbangan badan ketika anak berdiri dan berjalan.

Foto Kredit: livestrong.com
4. Menghambat Pertumbuhan Tulang
Menurut pakar, posisi ini juga boleh menjadi punca deformasi otot serta gangguan pertumbuhan tulang.
Bagi anak yang  mempunyai kondisi tertentu seperti lemah di bahagian bawah kaki atau cara berjalan yang tidak normal, cara duduk seperti ini perlulah dielakkan sama sekali.
5. Risiko Tulang Paha Beralih
Sekalipun anak-anak kelihatan bersahaja dan selesa dalam posisi tersebut, antara bahayanya termasuklah risiko tulang paha beralih (femoral anteversion) mudah berlaku. Femoral anteversion ialah keadaan tulang peha iaitu femur yang terpusing dan menyebabkan lutut serta kaki ke dalam.
Keadaan kaki yang tertutup rapat ini membuatkan imbangan badan berkurangan lebih-lebih lagi semasa berjalan atau berdiri. Antara simptom yang boleh diperhatikan adalah cara berjalan tidak normal yang dinamakan ‘pigeon toed’, iaitu keadaan anak yang tidak dapat berjalan dengan kaki tegak dan tertutup.
Foto Kredit: Mass General Hospital
Ibu Ayah Mesti Prihatin Pada Tanda-tanda Luarbiasa
Secara umum, perkara ini bukanlah sesuatu yang perlu dirisaukan jika anak tidak menjadikannya sebagai tabiat untuk duduk dengan posisi W dalam jangka masa yang begitu lama.
Namun kita perlu menitik berat akan segala tingkah laku anak supaya kesan yang tidak diingini dapat dielakkan. Pelbagaikan posisi duduk anak dan latihnya untuk bersila, duduk di atas kerusi, atau bersimpuh.
Dapatkan saranan daripada doktor sekiranya anak menunjukkan posisi berdiri atau berjalan yang luarbiasa supaya dapat dicegah dengan lebih mudah seawal usia.


Anak Asyik Duduk Dalam Posisi W, Selamat Atau Tak? Katanya Risiko Mudah Terkehel…

“Kenapa orang selalu cakap posisi duduk W ni tak elok? Mama tengok Haikal duduk ok je, nampak dia pun selesa berbanding duduk bersila. Apa yang bahayanya?”
Seringkali kita lihat kanak-kanak yang berusia 3 hingga 6 tahun akan cenderung untuk berada dalam posisi duduk W berbanding posisi duduk yang lain. Ada yang mengatakan bahawa ia bahaya dan ada juga mengatakan bahawa ia perkara yang normal dalam kalangan kanak-kanak. Risau juga kan?

Jadi, untuk mengurangkan kerisauan dalam kalangan mak ayah, berikut merupakan antara penjelasan daripada pakar mengenai posisi duduk W dalam kalangan anak. Ada lagi tak posisi duduk lain yang lebih sesuai untuk mereka?
BAHAYA ATAU TAK BILA ANAK DALAM POSISI DUDUK W?

Duduk dalam posisi W atau W-Sitting berlaku apabila kanak-kanak duduk di bahagian bawah dengan lutut dibengkokkan dan kaki diletakkan di luar kawasan pinggul mereka. Jika sedang berdiri di hadapan anak, anda akan melihat kaki dan badan mereka membentuk huruf W.

Selalunya kanak-kanak akan menukar ke posisi W semasa mereka bermain. Tidak mengapa bagi seorang kanak-kanak untuk menukar ke kedudukan W secara kadang-kadang, ia adalah masih selamat selagi anak tersebut tidak kekal duduk seperti ini terlalu lama atau menggunakannya sebagai posisi duduk biasa mereka.
Menurut Healthline juga, duduk dalam posisi W adalah sesuatu yang tidak perlu dirisaukan oleh mak ayah. Namun, terdapat risiko posisi W-Sitting ini untuk jangka masa yang lama atau kerap sehingga menjadi kebiasaan.
The International Hip Dysplasia Institute berkongsi bahawa posisi duduk ini perlu diperhatikan sekitar anak umur 3 tahun, tetapi secara semula jadi ia akan hilang daripada rutin apabila kanak-kanak membesar. Jika anak hanya duduk dalam posisi ini sekali-sekala, itu mungkin cara selesa untuk mereka bermain atau berehat.
APA YANG ANDA PERLU BUAT BILA ANAK DUDUK DALAM POSISI W?
Jika anda perasan anak anda kerap duduk dalam posisi W, ambil langkah seperti di bawah untuk membetulkan tingkah laku tersebut.
Ingatkan anak untuk membetulkan kaki mereka setiap kali melihat mereka duduk dalam kedudukan W.
Apa kata tawarkan anak dengan  kerusi atau bangku kecil sebagai alternatif dari terus duduk di atas lantai. Anda juga boleh menggalakkan si kecil duduk dengan cara posisi yang lain. Seperti:
1.Leg crossed/ Kaki bersilang – Kanak-kanak duduk di bawah, menyilang kaki, membengkokkan lutut dan menyelitkan kaki ke bawah peha. Seperti bersila.
2..Kaki di hadapan – Kanak-kanak duduk di bawah dengan kaki lurus di hadapan mereka.
3.Kaki ke sisi – Kanak-kanak duduk di bawah dan membengkokkan lutut supaya kedua-dua kaki baring ke satu arah pada satu sisi badan mereka. Macam bersimpuh.
APA RISIKO JIKA ANAK KERAP W-SITTING?

Ada risiko jika anak-anak terlampau lama duduk dalam posisi W ini seperti:
1.Jika kanak-kanak mengalami masalah pinggul, duduk dalam kedudukan W boleh memberi tekanan pada pinggul dan sendi serta meningkatkan kemungkinan untuk mereka terkehel.
2.Kekuatan Teras Terhad – Posisi duduk yang lebar pada kedudukan W sebenarnya memudahkan mereka untuk mengekalkan badan yang tegak. Inilah sebabnya bila duduk dalam posisi W, kanak-kanak tidak perlu menggunakan otot teras mereka dengan banyak dan tidak akan mengembangkannya seperti dalam posisi duduk yang lain.
3.Kurang Pergerakan Menyilang Badan – Kedudukan W menyukarkan kanak-kanak untuk memusingkan bahagian atas badan mereka dan menyilangkan tangan ke dua-dua sisi dengan satu atau kedua-dua lengan.
Ingat ya mak ayah sekalian, daripada berkata, “Betulkan kaki anda!” cuba beritahu anak anda, “Cuba tukar ke kaki bersilang supaya adik boleh bina otot yang kuat nanti.”

Pertimbangkan untuk menawarkan pilihan tempat duduk yang berbeza, seperti kerusi ‘bean bag’ atau bangku kecil. Alternatif ini akan menggalakkan anak bergerak dengan kerap dan membantu mengimbangi ketegangan pada kaki.
Selain itu, ajak si kecil bergerak dengan cara lain untuk menggalakkan perkembangan. Aktiviti seperti yoga, dan permainan di taman permainan adalah pilihan yang baik.
Sumber: Pathways.org, Healthline


Ibu Mengandung, Jangan Paksa Diri Berpuasa Kalau Ada 8 Tanda Ini

Dalam Islam, puasa ketika hamil diharuskan untuk berbuka apabila di dalam dua keadaan iaitu apabila berpuasa dapat membahayakan kesihatan diri atau membahayakan kesihatan kandungan.
Dari segi kesihatan pula, Dr Imelda Balchin dalam sebuah post beliau menegaskan bahawa ibu hamil dan kandungan yang sihat selepas trimester pertama boleh berpuasa jika hendak berpuasa. Jika berasa lemah, atau loya, hendaklah berbuka puasa. Malah, jika anda berasa sihat, tetapi ada tanda yang membimbangkan, sebaiknya dicadangkan agar berbuka puasa demi kesihatan diri, kandungan, atau bayi yang disusukan.

Ibu Mengandung, Jangan Paksa Diri Untuk Berpuasa Kalau Ada 8 Tanda Ini
Di sini terdapat beberapa tanda ibu mengandung patut berbuka dan tidak meneruskan puasa ketika hamil.
1. Morning Sickness Yang Teruk
Wanita yang berada pada awal fasa kehamilan ada kalanya mengalami masalah morning sickness yang teruk. Jika keadaan berlarutan sehingga menyebabkan kekurangan tenaga maka disarankan berbuka sahaja.

Hal ini kerana apabila sudah muntah-muntah, tenaga dari makanan yang diambil hilang dan boleh menyebabkan mudarat pada janin.

Foto Kredit: familyaid.co.uk
2. Mengalami Diabetes
Menurut Malaysian Medical Gazette, wanita mengandung yang mengalami Diabetes Jenis I, II dan Gestasi perlulah berbincang dengan Pakar Perubatan dan Pegawai Dietetik berkenaan ubat dan diet yang sesuai semasa berpuasa. Sekiranya tidak memerlukan rawatan metformin atau insulin, boleh berpuasa jika boleh terus mengawal bacaan gula di dalam darah pada bulan puasa.
Masalahnya bukanlah bacaan gula semasa berpuasa tetapi bacaan gula yang tinggi melambung selepas berbuka, sebelum sahur dan selepas sahur. Dr Imelda mengesyorkan mengambil bacaan gula 2 jam selepas berbuka puasa, sebelum sahur, dan 2 jam selepas sahur. Jika 2 jam selepas makan bacaannya melebihi 6.7, sila berjumpa dengan doktor untuk mendapatkan ubat metformin. Tetapi jika bacaan masih tinggi juga selepas menerima rawatan metformin, lebih baik tidak berpuasa dan kawal semula pemakanan seperti sebelum bulan puasa.

3. Demam, Rasa Sejuk, Lemas, Menggigil, Dan Berpeluh
Jangan paksa diri untuk puasa ketika hamil sekiranya para ibu mempunyai masalah kesihatan seperti demam. Situasi lain yang perlu diambil berat oleh ibu hamil ialah apabila mengalami hypoglysemia iaitu kandungan gula dalam darah rendah.
Jika badan mula berasa lemas, menggigil, berpeluh dingin dan pandangan kabur, maka dinasihatkan untuk berbuka puasa. Adalah dinasihatkan juga untuk berbuka jika badan mengalami dehidrasi dengan simptom berpeluh dingin dan cirit- birit.

4. Masih Dalam Tempoh Pengambilan Ubat
Sekiranya pengambilan ubat perlu dipatuhi untuk elakkan kemudaratan pada janin, adalah lebih baik untuk tidak berpuasa terlebih dahulu.
Namun sekiranya kesihatan anda normal dan ingin cuba untuk puasa ketika hamil, dapatkan pendapat daripada doktor untuk pengambilan dos yang lebih tepat sepanjang waktu berpuasa.
Foto Kredit: elsiglodetorreon.com.mx
5. Ibu Menyusu (Atau Tidak Menyusu) Yang Masih Berpantang
Bagi ibu menyusu terutamanya yang masih berpantang atau baru lepas berpantang, minta nasihat daripada doktor untuk pengurusan kesihatan yang baik dan pastikan doktor memberi ‘green light’ untuk berpuasa.
Dr Imelda menjelaskan bahawa kadangkala darah nifas hanya dua minggu, tetapi kepekatan darah adalah masih tinggi pada 6 minggu selepas bersalin.
Foto Kredit: klikdokter.com
6. Kurangnya Susu Badan Secara Mendadak
Apabila anda telah mencuba pelbagai ikhtiar tetapi susu badan tetap berkurangan dengan mendadak sewaktu berpuasa, anda dicadangkan untuk berbuka puasa demi kebaikan bayi.Lebih-lebih lagi sekiranya bayi bergantung 100% pada susu badan sebagai diet utamanya ketika itu.
Dalam Islam juga, selain wanita mengandung wanita menyusu juga diharuskan berbuka puasa.
Foto Kredit: kellymom.com
7. Pergerakan Bayi Berkurang
Jika pergerakan janin berkurangan (selepas 28 minggu kehamilan), hendaklah berbuka puasa dan terus ke hospital untuk penilaian CTG dan ultrasound untuk menilai pembesaran janin.

Foto Kredit: Voisin/Phanie / Rex Features
8. Hampir Tarikh Due Date
Melahirkan anak memerlukan banyak tenaga di bilik bersalin nanti. Oleh itu, ibu mengandung dinasihatkan untuk tidak berpuasa ketika sudah hampir ‘due date’. Persiapkan diri secukupnya dari segi mental dan fizikal untuk menghadapi waktu melahirkan anak nanti.
Menurut Dr Suriyakhtun, jika kandungan hampir cukup bulan ibu berisiko mengalami hypoglycaemic, yang boleh menyebabkan kelahiran pramatang.
Foto Kredit: wsj.com
Keperluan Fidyah Bagi Puasa Yang Ditinggalkan
Sekiranya puasa ditinggalkan, mungkin ada yang masih keliru sama ada puasa tersebut wajib diganti, dibayar fidyah, atau kedua-duanya. Dalam hal ini, kami merujuk kepada Irsyad Al-Fatwa Ke-31: Hukum Wanita Hamil Meninggalkan Puasa yang dijelaskan oleh Mufti Wilayah Persekutuan.
Walaupun terdapat khilaf, pihak Mufti memutuskan bahawa mereka cenderung kepada pendapat yang menyatakan perempuan yang hamil dan menyusukan anak jika berbuka puasa akan kembali kepada 2 keadaan sahaja iaitu:

Kalau semata-mata kerana bimbangkan diri sendiri, bolehlah dia berbuka dan qadha sahaja.

Kalau kasihankan kepada janin dan juga anak yang disusukannya maka bolehlah dia berbuka dan membayar fidyah.

Foto Kredit: scoopwhoop.com
Puasa Ketika Hamil Perlu Nasihat Doktor
Patuhi panduan penjagaan pemakanan dan kesihatan daripada doktor untuk perkembangan bayi yang sihat dan kesihatan diri yang konsisten. Puasa Ramadhan mempunyai seribu satu kebaikan bagi umatnya, namun Islam adalah agama yang syumul dan jauh sekali membebankan umatnya. Jadi, janganlah membebankan diri jika anda mengalami masalah kesihatan dan tidak dapat menjalankan ibadah puasa.
Berpuasa atau tidak, ibu hamil perlu menitikberatkan kesihatan bagi kebaikan diri dan anak dalam kandungan. Lebihkan pemakanan yang berkhasiat dan minum air secukupnya bagi kesihatan menyeluruh. Elakkan dari pengambilan makanan bergula dan bergaram dengan banyak.

*Sumber Rujukan: Dr Imelda Balchin, Mingguan Wanita, dan The Malaysian Medical Gazette


5 Bahaya Amalan Tindik Telinga Bayi Yang Sering Dipandang Ringan

“Minggu depan dah ada kenduri akikah. Bagus juga kalau pakaikan anting-anting, mesti comel. Tapi, berapa umur sesuai untuk tindik telinga bayi?”
Memakai subang atau anting-anting pada telinga adalah amalan yang telah dilakukan sejak dulu lagi.

Ramai yang beranggapan bahawa kesakitannya adalah minima dan sangat sementara. Namun hakikatnya ia boleh mendatangkan bahaya, lebih-lebih lagi jika ia bukan dikendalikan oleh ahlinya.
Selari dengan itu, UNICEF (The United Nations Children’s Emergency Fund) juga menentang amalan ini kerana ia tidak mendatangkan manfaat kepada si anak. Malah, terdapat petisyen yang menyarankan agar amalan ini diharamkan di United Kingdom.

Foto Kredit: thejewelryvine.com

5 Bahaya Tindik Telinga Bayi
Berikut adalah 5 sebab kenapa kita tak sewajarnya tindik telinga bayi yang masih kecil.
1. Sakit, Tidak Selesa
Menurut Dr Swanson melalui portal Parents.com, walaupun doktor akan menggunakan ubat bius seperti suntikan untuk melalikan kesakitan, rasa tidak selesa ini tidak boleh dihilangkan sepenuhnya.
Malah ada dakwaan mengatakan bahawa luka tindikan boleh menyebabkan kekejangan ataupun sawan.
Foto Kredit: thealphaparent.com
2. Masalah Kebersihan
Sebaiknya tindik telinga dijalankan di klinik kerana ia memerlukan jarum pakai buang yang steril, memakai gel antibakteria, atau menggunakan sarung tangan khas.
Premis yang tidak berdaftar atau tidak mempunyai kepakaran dalam hal ini mungkin akan mengabaikan langkah keselamatan yang perlu dijaga rapi.
Foto Kredit: youtube.com
3. Jangkitan Kuman
Luka tindikan yang tidak dirawat atau dibiarkan boleh menyebabkan jangkitan kuman tetanus.
Jangkitan kuman juga boleh menimbulkan kerengsaan dan menjadikannya bernanah.
Foto Kredit: guff.com
4. Alahan
Ibu bapa perlu berhati-hati untuk memilih anting-anting yang diperbuat daripada bahan berkualiti seperti emas, platinum, dan titanium.
Menurut Utusan Malaysia, emas yang tidak 100% tulen seperti logam saduran daripada kromium mudah berkarat dan boleh menyebabkan alahan.
Lebih teruk ia akan menyebabkan bengkak atau keradangan.

5. Mengehadkan aktiviti bayi
Anak kecil juga masih lasak dan akan bergerak aktif tanpa memikirkan luka tindikan.
Ketidakselesaan ini juga mungkin akan membuat mereka meragam dan sering menangis.
Sebab itulah ada pendapat yang mencadangkan bahawa usia terbaik untuk menentukan sama ada anak anda mahu ditindik adalah sekitar usia 10 tahun. Ini kerana, pada usia tersebut mereka sudah dapat mengawal kelasakan dan dapat bertanggungjawab menjaga luka tersebut.
Foto Kredit: sheknows.com
Beri Perhatian Kepada Luka Tindikan
Benar, ramai yang berpengalaman tindik telinga bayi sebelum ini dan anda yakin ianya tidak akan mendatangkan komplikasi yang teruk.
Jika anda telah mempertimbangkan perkara di atas dan berasakan bahawa anak anda sudah bersedia untuk tindik telinga, pastikan anda mengamalkan langkah keselamatan semasa melakukannya.
Selain itu, beri perhatian kepada luka tindikan dalam masa 6 minggu pertama. Antara yang boleh dilakukan adalah mencuci dengan air bersih bagi mengelak jangkitan kuman atau alahan.
Sekurang-kurangnya anda perlu menunggu 6 bulan kerana antibodi bayi masih lemah untuk melawan sebarang jangkitan.


Bahaya Sapu Bedak Di Muka Bayi, Risiko Jangkitan Paru-Paru!

Sudah terbiasa sejak dari kecil, pasti mak-mak akan sapukan bedak kepada anak-anak khususnya bayi sesudah mandi bukan? Maklumlah, letak bedak ini bertujuan untuk anak-anak lebih wangi dan sudah pasti ramai dalam kalangan kita yang menyukai bau berkenaan.
Namun, rupanya tindakan meletak bedak talkum di muka bayi sebenarnya boleh meningkatkan risiko sesak nafas dan jangkitan paru-paru yang serius dalam kalangan bayi! Kena stop letak bedak dekat anak-anak kecil dah selepas ini. Jom kita baca penjelasan dari pakar.

SAPU BEDAK TALKUM DI MUKA BAYI, RISIKO JANGKITAN PARU-PARU!

Kalau korang jenis yang suka sapukan bedak talkum kat muka anak lepas mandi, tolong hentikan terus tabiat tu lepas baca apa yang saya tulis ni. Dulu saya pun ada jugak perangai sama macam tu. Cuma bila terbaca amaran daripada American Academy of Paediatric tentang bahaya perbuatan tu, terus saya stop serta merta.

Rupanya doktor pakar kanak-kanak dah bagitau lama dah pasal benda ni. Even kes baby mati akibat masalah pernafasan yang berpunca dari debu bedak ni dah dilaporkan sejak awal tahun 60-an lagi. Partikel bedak talcum tu kan halus sangat-sangat. Bila kita sapu kat anak, risiko memang tinggi untuk anak kita terhidu lalu berterusan masuk ke dalam salur pernafasan. Akhirnya boleh sampai ke paru-paru si comel kita hingga menyebabkan dia sering terbatuk, sesak nafas dan akhirnya mengalami jangkitan paru-paru yang serius (talcum powder poisoning)!

Menurut American Academy of Paediatric jugak, sedikit debu talkum pun cukup bahaya serta mampu merosakkan salur pernafasan bayi yang kecil. Mintak tolong ya mak ayah sekalian. Janganlah duk seronok nak pakaikan bedak talkum ni pada anak kecil. Lagi-lagi bayi yang berisiko dan mempunyai sistem pernafasan sensitif seperti bayi pramatang, anak yang menghidap sakit jantung dan mempunyai breathing problem sejak lahir.
Tak apalah kalau anak kita nampak comot sikit, tak berbedak wangi macam anak orang lain. Asalkan kesihatan dia tak terganggu. Tolong sebarkan #info ni pada mak ayah yang belum tahu ye. Saya ni sampai sekarang masih duk rasa bersalah kat anak saya sebab saya pernah terbuat benda yang bahayakan kesihatan dia ni.
Panduan memilih produk penjagaan bayi
Produk penjagaan diri bayi yang sering digunakan adalah seperti bedak, losen, minyak urut, dan tisu basah. Selain itu, antara produk lain yang perlu diberi perhatian ialah barangan mandian bayi seperti syampu, sabun badan, pencuci baju dan sebagainya.
1.Bedak

Elakkan menggunakan bedak yang mengandungi talkum atau karsinogen dan carilah bedak yang diperbuat daripada mineral semula jadi dan tanah liat atau tepung jagung.
2.Losen

Jika anda berhasrat untuk memakaikan bayi anda losen, ketahui tujuan anda ingin memakaikan losen pada bayi. Adakah untuk melembapkan kulit bayi atau sebagai pelindung cahaya matahari atau pencegah serangga atau mengubati ruam lampin? Selain itu, pilih losen yang bertindak lembut pada kulit bayi. Kenal pasti kandungan bahan asli yang berkualiti yang dapat melindungi kulit bayi anda. Pilih juga losen yang bebas wangian.
3.Minyak urut

Minyak urut adalah salah satu produk yang perlu ada di rumah. Selain bertujuan untuk mengelakkan kembung perut bayi, minyak urut juga dapat merapatkan jalinan ikatan antara ibu dan bayi. Sesi mengurut bayi sebaik-baiknya dilakukan selepas waktu mandi atau sebelum bayi tidur. Ada minyak urut yang berfungsi untuk melegakan ruam lampin dan menghalang ruam baru daripada tumbuh. Pilih minyak urut yang mengandungi minyak lavender atau rosmeri yang berfungsi untuk memelihara kulit dan melawan bakteria. Selain itu, gabungan dua minyak ini juga boleh memudahkan minyak meresap ke dalam kulit dan mengekalkan lembapan supaya kulit kekal halus dan lembut.
4.Pelindung matahari

Ada ibu bapa yang menggunakan pelindung matahari untuk bayi khususnya jika membawa bayi keluar dari rumah. Walau bagaimanapun, lazimnya pelindung matahari ini dibuat khas untuk bayi seawal usia 6 bulan dan ke atas. Carilah pelindung matahari yang diformulasikan khusus untuk bayi. Kandungannya pula perlulah tidak berminyak atau menyebabkan iritasi pada kulit si manja. Selain itu, pilihlah pelindung matahari yang bersifat bukan-comedogenic (tidak menghalang pori).
5.Syampu

Carilah syampu yang mengandungi emolien yang bertujuan melembapkan kulit kepala bayi, menghalang keguguran rambut di samping merangsang pertumbuhan rambut baru.
6.Pencuci baju / detergen

Pencuci baju atau sabun basuh/ detergen untuk mencuci pakaian bayi perlulah tidak mengandungi bahan kimia. Bayi selalunya mengalami ruam-ruam kecil di sekeliling leher, pergelangan tangan dan beberapa bahagian pada badan. Antara punca ruam pada bayi adalah disebabkan kandungan bahan kimia yang ada dalam sabun pencuci pakaian mereka.
Sumber: Dr. Ahmad Luqman Bukhari, Hello Doktor